Broj smrtnih slučajeva od novog korona virusa u Kini naglo se povećao za 254, ali je naglo porastao i broj zaraženih - za 15.152, saopštila je danas Nacionalna zdravstvena komisija nakon što su zdravstvene službe počele da koriste nove metode dijagnostikovanja bolesti.\nTo je rekordan broj zabeleženih smrtnih slučajeva i zaraženih u jednom danu, prenosi Rojters, dodajući da je ukupan broj ljudi koji su umrli od posledica korona virusa u Kini sada povećan na 1.367, a broj zaraženih na 59.805.\nMeđutim, stručnjaci kažu da to ne znači da se radi o jačanju epidemije, već o primeni nove metodologije.\nNaime, zdravstveni zvaničnici u proviniciji Hubej, žarištu koronavirusa, objavili su da od danas u bilans uključuju i ljude kojima je bolest dijagnostikovana novim metodama, prenosi "Tanjug".\nDRAMATIČNO UPOZORENJE SZO Koronavirus GORI OD TERORIZMA, svet pozvan da se probudi, a ovo je NAREDNI KORAK U BORBI\nProvincija Hubej ranije je priznavala samo rezultate testa ribonukleinske kiseline, koji pokazuje prisustvo virusa, ali je potrebno izvesno vreme da se dobiju rezultati.\nKorišćenje skenera može brzo da pokaže infekcije pluća, pa će pacijenti moći da započnu lečenje na vreme i da se na taj način poveća i mogućnost da budu izlečeni.\nKorona virus se širi\nStručnjaci kažu da će taj potez ljudima omogućiti brže lečenje i spasti živote, ali to će značiti i veći broj smrtnih slučajeva koji se pripisuju virusu zvanično nazvanom KOVID-19.\n- Verovatno ima umrlih među ljudima kojima nije potvrđena zaraza laboratorijskom dijagnostikom, ali imaju obavljen CT. Važno je da se i oni ubroje - rekla je Reina Mekintajer, voditeljka istraživanja na Univerzitetu u Sidneju.\nMeđutim, ovo je izazvalo debatu u svetskoj javnosti, jer bi to možda moglo da znači da mnogi slučajevi nisu na vreme prijavljeni.\nKako piše "Independent", postoji sugestija da od 7. februara ljudi u Kini koji su bili testirani pozitivno na korona virus, ali nisu pokazivali simptome, nisu računati kao potvrđeni slučajevi.\n"MORAMO BITI IZUZETNO OPREZNI" Direktor SZO: Stabilizovao se broj zaraženih korona virusom\nSvet se ne bori samo protiv virusa, već i protiv TEORIJA ZAVERE: Jedna je da je on BIOLOŠKO ORUŽJE, a evo šta kažu stručnjaci\nPrethodno je u sredu prijavljeno "samo" 2.015 novih slučajeva u Kini, mali broj koji je sugerisao da se epidemija stabilizuje.\nMeđutim, Svetska zdravstvena organizacija (SZO) je ipak upozorila da je opasnost po svet i dalje velika.\n- Ova epidemija i dalje može da ide u bilo kom smeru - rekao je generalni direktor Tedros Adhanom Gebrejesus.\nMAPA KORONA VIRUSA Broj umrlih premašio je 1.000, zaraženih je više od 42.000, a evo u kojim ZEMLJAMA se nalaze\n"Širenje virusa otkrilo TRULO JEZGRO RUKOVODSTVA": Prva poznata kineska javna ličnost OSULA PALJBU po Siju i "njegovoj kliki"\nSZO: Blokada u Italiji trebalo bi da dovede do stabilizacije


MARKO ĐURIĆ: Srbi i Albanci na KiM imaju pravo na budućnost i ne treba da budu večiti taoci separatizma! • HAPPYTV.RS\nMARKO ĐURIĆ: Srbi i Albanci na KiM imaju pravo na budućnost i ne treba da budu večiti taoci separatizma!\nSvakodnevnim senzacionalističkim izjavama, Priština na najbolji način dokazuje da status naše južne autonomne pokrajine nije onakav kakvim ga priželjkuju i predstavljaju tamošnjim građanima, istakao je direktor vladine Kancelarije za Kosovo i Metohiju Marko Ðurić.\nPovodom izjave kosovskog premijera Ramuš Haradinaj da će "rat sa Srbijom... zvanično biti prekinut kada dve strane priznaju jedna drugu", Ðurić je istakao da je ratna retorika nešto što bi moralo da bude predmet oštre reakcije svih onih u međunarodnoj zajednici, kojima je stalo do stabilnosti i mirne budućnosti.\n- Ratne priče i ponavljanje mantre o priznanju jednostrano proglašene nezavisnosti, za koju nikoga u Srbiji, pa čak ni na Kosovu i Metohiji, separatisti u Prištini nisu pitali, jeste obično bežanje od rešavanja problema - istakao je Ðurić.\n- Tvrdnja da je rešenje bez obostrano prihvatljivog dogovora i kompromisa moguće je zabijanje glave u pesak i obmanjivanje javnosti. Srbi i Albanci na KiM imaju pravo na budućnost i ne treba da budu večiti taoci separatizma - navodi se u saopštenju.


Faktor | Skupština Kantona Sarajevo: Donesena i Odluka nad imovinom kojom upravlja GRAS\n17.06.2021. / 23:10\nNakon imenovanja nove ministrice pravde i uprave KS Darje Softić Kadenić, zastupnici su podržali Prijedlog odluke o davanju saglasnosti na Statut o izmjenama Statuta Javne ustanove Dom zdravlja Kantona Sarajevo.\nA odmah nakon usvajanja dnevnog reda današnje sjednice premijer KS Edin Forto povukao je tačke 5, 18 i 19, a koje su se ticale Programa rada Kantonalne agencije za privatizaciju Sarajevo sa Finansijskim planom za 2021. godinu, Rješenja o razrješenju predsjednika i članova Upravnog odbora Kantonalne agencije za privatizaciju Sarajevo, te Rješenja o privremenom imenovanju Upravnog odbora ove agencije.\nZastupnici su, zatim, podržali Prijedlog odluke o davanju saglasnosti na Sporazum o poslovnoj saradnji kojim se regulišu međusobni odnosi na realizaciji projekta rekonstrukcije, finansiranja, ustupanja, opremanja i korištenja objekta PU "Ciciban" sa Općinom Novo Sarajevo i Udruženjem porodica djece i osoba s poteškoćama u razvoju "Dajte nam šansu" i davanju saglasnosti direktorici Javne ustanove "Djeca Sarajeva" da potpiše pomenuti Sporazum sa navedenom Općinom i Udruženjem.\n- Sredstva za predinvestiranje u poticajnu stanogradnju obezbijedit će iz sredstava predviđenih budžetom KS za svaku godinu. Realizacija sredstava vršit će se na osnovu sporazuma koji će Ministarstvo komunalne privrede, infrastrukture, prostornog uređenja, građenja i zaštite okoliša KS zaključiti sa investitorima, nakon provedenih procedura javnih poziva. Cilj je omogućiti mladima kupovinu stanova pod povoljnijim uslovima na više lokacija u Kantonu Sarajevo - istakao je resorni ministar Enver Hadžiahmetović. Za realizaciju ove odluke, u Budžetu KS su obezbijeđena sredstva u iznosu od 4.188.071 KM.\nKako bi se osigurao kontinuitet podrške mladima u rješavanju stambenog pitanja do okončanja procedura iz ove odluke, Skupština je donijela zaključak, na prijedlog zastupnika Harisa Zahiragića, a u kojem je tačno navedeno: Zadužuje se Vlada Kantona Sarajevo da iz planiranih budžetskih sredstava ili kroz rebalans Budžeta KS, ukoliko planirana sredstva nisu dostupna, u skladu sa mogućnostima obezbijedi program subvencije za rješavanje stambenog pitanja mladih i realizira ih u ovoj godini.\nDonesena je i Odluka o proglašenju općeg dobra i prirodnog bogatstva dijelova preduzeća kojim upravlja KJKP GRAS d.o.o. Sarajevo, te o njihovom izuzimanju iz početnog bilansa i programa privatizacije.\n- Radi se o zaštiti kantonalne imovine koju smatramo općim dobrom, a to je infrastruktura u sklopu koje su tramvajska i trolejbuska mreža i tramvajska pruga, kao i nekretnine koje želimo da zaštitimo. Ovim ne prejudiciramo ni na koji način sudbinu preduzeća GRAS - poručio je premijer Edin Forto.


U Novoj smatraju da građani vide bojkot kao jedinu šansu za otpor režimu | Montenegro BOJKOT\nU Novoj smatraju da građani vide bojkot kao jedinu šansu za otpor režimu\tNovember 19, 2009\nNova srpska demokratija (Nova) spremna je da uvaži svaku dobronamjernu sugestiju i primjedbu koja bi koristila jedinstvu opozicije, saopštio je portparol Jovan Vučurović.\nOn je rekao da u toj partiji smatraju da većina građana u bojkotu vidi jedinu šansu za okupljanje opozicije i za pružanje efikasnog otpora aktuelnoj vlasti, kao što je bilo u Kotoru.\n“Građani ne žele da daju legitimitet onima koji u svim izbornim ciklusima koriste čitav arsenal nedozvoljenih radnji, a takve navike Demokratske partije socijalista su nepromijenjene, kako na Žabljaku, tako i u Kotoru, a sigurni smo da će tako biti i u Mojkovcu”, kazao je Vučurović.\nOn je rekao da je na opoziciji, kada već sve to zna, “samo to da ne bude dio jedne takve predstave”. “Što se tiče Nove, spremni smo da uvažimo svaku sugestiju ili primjedbu koja je dobronamjerna, a koja ide u korist jedinstvu opozicije”.\nVučurović tvrdi da opozicija ne bi smjela da bude isključiva, ako se to jedinstvo ne postigne u Mojkovcu. “Biće moguće da ga uspostavimo već na nekim sljedećim izborima”.\nU Novoj “čvrsto” vjeruju da je opozicija svjesna odgovornosti za sve poteze koji slijede, a koji mogu dominantno odrediti budućnost Crne Gore.\n“Sigurno da postoje i razlike u pristupu i načinu vođenja opozicione borbe, ali te razlike nikada ne mogu biti tolike, koliko je jaka naša volja da smijenimo aktuelnu vlast”, kazao je Vučurović.\nOn je rekao da u Novoj imaju razumijevanja za suprotna viđenja, ako vode ka istom cilju. ”Tako da imamo razumijevanja i za stavove pojedinih opštinskih odbora nekih stranaka”.\n“Ako neke stranke mogu da budu organizovane kao konfederacija opštinskih odbora, koji svaki pojedinačno ima različiti stav o izborima i jedinstvu opozicije, to je njihovo legitimno pravo koje ne smeta Novoj”, objasnio je Vučurović.


Ševčenko prekinuo trening Zvezde - BIGportal.ba\n4 Februara, 2020 4 Februara, 2020 0134\nSelektor fudbalske reprezentacije Ukrajine Andrej Ševčenko posetio je u Beleku ekipu Crvene zvezde.\nOn je razgovarao sa Dejanom Stankovićem i kratko posmatrao trening crveno-belih.\n“Video sam se sa prijateljem, došao sam da ga obiđem”, rekao je bivši napadač kijevskog Dinama, Milana i Čelsija, nekada najbolji fudbaler sveta, Stankovićev rival iz vremena dok su igrali u Seriji A.\nŠevčenko je sa selekcijom Ukrajine izborio plasman na EURO 2020, iz grupe u kojoj je selekcija Srbije završila na trećem mestu.\nKakvo iznenađenje!Andrej Ševčenko danas je pozdravio naše igrače i pružio im podršku na treningu!\nPosted by FK Crvena zvezda on Tuesday, February 4, 2020\nOtkazan meč protiv Aktobea\nCrvena zvezda će generalku za početak šampionata imati u sredu protiv Dunajske Strede jer je meč protiv kazahstanskog Aktobea, planiran za šesti februar otkazan.\nRazlog odlaganja utakmice je želja stručnog štaba da sačuva fudbalere dodatnog napora posle žestokog rada na pripremama. Trojica fudbalera su pozajmljena, trojica rovita pa je procenjeno da treba izbeći svaki rizik da dođe do ozbiljnijih povreda jer su svi mečevi u Beleku bili izrazito takmičarskog karaktera.\nCrvena zvezda će tako poslednji susret pred nastavak šampionata Superlige 15. februara odigrati u sredu protiv Dunajske Strede.


Međunarodne aviokompanije obnovile letove za SAD | Happy BSC portal\nVelike međunarodne aviokompanije nastavile su danas normalno da saobraćaju nakon niza otkazivanja letova u sredu zbog straha da bi uvođenje 5G mobilnih mreža u SAD ugrozilo bezbednost.\nBritiš Ervejs, Lufthanza (DLAKY), Ol Nipon, Džepen erlajns (JAPSY) i Emirejts su najavili otkazivanje ili promenu letova za SAD, ali su potvrdili da se danas ne očekuju dalja otkazivanja i da se usluge vraćaju u normalu, prenose strani mediji.\nDžepen erlajns je u saopštenju naveo da je primio potvrdu od FAA (Federalne uprave za vazduhoplovstvo) da više nema problema sa radom Boinga 777 i da će nastaviti sa letovima ka SAD kao i obično.\nOl Nipon, još jedan japanski prevoznik, naveo je da će letovi koji počinju danas pratiti uobičajeni raspored na osnovu obaveštenja FAA da nema bezbednosnih problema.\nNemačka avio-kompanija Lufthanza saopštila je da će od danas raditi normalno i prema rasporedu sa prethodno planiranim tipovima aviona za njihove letove za SAD.\nEmirejts, koji je obustavio letove na devet američkih aerodroma, saopštio je da će usluge u Čikagu, Dalas Fort Vortu, Majamiju, Njuarku, Orlandu i Sijetlu biti nastavljene sutra.\nAvio-kompanija je saopštila da će joj obaveštenje FAA omogućiti da bezbedno obnovi sve destinacije do SAD do subote.


utorak, 15 April 2014 02:17\nNakon što je završena prva i druga faza projekta „Uredimo dom po svom!“ u okviru kojeg smo renovirali i adaptirali prostorije društvenih domova u Babinu i Lokvinama u sklopu programa All Inclusive u suradnji sa Fondacijom Mozaik, Light for the World i Austrijskom razvojnom agencijom, uslijedile su aktivnosti za žene i djecu.\nŽene su imale priliku da nauče i pokažu svoju kretivnost kroz radionice izrade nakita i rekreativno iskoriste svoje vrijeme te da se druže i bolje upoznaju, a njihovi mališani imali su priliku da se druže sa volonterima te se igraju i zabave u dječijem kutku. Osnovci koji imaju poteškoća oko savladavanja gradiva u školi također su imali priliku da uz edukatore prevaziđu te poteškoće te nauče nešto novo na kreativan način tokom radionica instruktivne nastave. U narednim danima nastavljamo sa radionicama, a kakva je atmosfera vladala tokom radionica do sada, možete pogledati na videu u nastavku.\nViše iz kategorije: « Danas rođendan Armije BiH Nacionalni debalans u ustanovama »


Kozarev: Kurti poput nacista priprema javnost na nasilnu prekompoziciju Balkana - Sputnjik Srbija\n23:37 23 Oktobar 2020\n12:13 10.11.2019 Preuzmite kraći link\nKozarev je tom prilikom uporedio lidera ovog pokreta Aljbina Kurtija sa „nacistima tridesetih godina prošlog veka“, a njegov pokret okarakterisao je kao „fašistički projekat“, piše „Kossev“.\nParada Kurtijevog Samoopredeljenja u Albaniji, na Dan zastave Albanije, „prst je u oko čitavom miroljubivom svetu i šamar svim pacifistima u demokratskoj Evropi. To će biti parada povampirenja mračne prošlosti…“, piše Kozarev.\nA na šta to Kurti, „korak po korak“, priprema javnost, objašnjava: „Kurti na ovaj način, po sistemu kuvanja žabe, priprema međunarodnu javnost na nasilnu prekompoziciju Zapadnog Balkana. Svima danas mora biti jasno da zastava Albanije, pod kojom Kurti prima strane diplomate, nije dekorativni predmet, već simbol velikoalbanske ideologije, čiji cilj može biti ostvaren samo ratom i krvoprolićem“.\nKurti koristi, ocenjuje dalje Kozarev, „ravnodušnost i ambivalentnost međunarodnih centara moći i multilateralnih institucija“.\n„Oni koji se pitaju da li je najstrašnije stradanje u istoriji sveta bilo moguće izbeći da se delovalo pravovremeno, treba da nauče istorijsku lekciju i izbegnu ponavljanje fatalnih grešaka iz prošlosti“, kaže on.\nmarš, Kurti, samoopredeljenje\n22:58 Ekspert impresioniran ruskom vakcinom: Dokazala svoju bezbednost i efikasnost\n22:54 Tri rane zadate Bajdenu\n22:54 Bivši bugarski ministar: Budžet za osvajanje glasova, a ne za pomoć u doba krize\n22:42 Iznenađenje: Medved otvorio vrata i ušao u automobil /video/\n22:29 Ruski respiratori u Americi završili na otpadu


Prema sporazumu teškom skoro dve milijarde dolara dve kompanije će isporučiti najmanje 70 miliona dodatnih doza do 30. juna, dok će preostalih 30 miliona biti isporučeno najkasnije 31. jula. (Foto: REUTERS/Arnd Wiegmann)\nFarmaceutske kompanije “Fajzer” i “Bajontek” snadbeće Sjedinjene Države sa dodatnih sto miliona doza vakcina protiv Kovida 19 na osnovu novopostignutog dogovora sa američkim vlastima.\n"Sa ovih 100 miliona dodatnih doza, Sjedinjene Države će moći da zaštite više građana i nadamo se da će brže okončati ovu razornu pandemiju. Radujemo se nastavku saradnje sa američkom vladom i zdravstvenim radnicima širom zemlje", saopštio je Albert Burla izvršni direktor kompanije “Fajzer”.\nPrema sporazumu teškom skoro dve milijarde dolara dve kompanije će isporučiti najmanje 70 miliona dodatnih doza do 30. juna, dok će preostalih 30 miliona biti isporučeno najkasnije 31. jula.\n“Fajzer” je sa američkim vlastima ranije postigao dogovor o distribuciji sto miliona doza vakcine, što znači vakcinaciju 50 miliona građana, jer proces podrazumeva i revakcinaciju.\nVakcina koju su proizveli “Fajzer” i “Bajontek” dozvolu za upotrebu od američke Uprave za hranu i lekove dobila je sredinom decembra kada je i počela njena distribucija širom Sjedinjenih Država. Nedugo potom, odobrenje je dobila i vakcina kompanije “Moderna” – koja je razvijena i proizvedena u saradnji sa stručnjacima Nacionalnog instituta za zdravlje.\nTa vakcina, koja se takođe prima u dve doze, nabavljena je u okviru posebnog programa američke Vlade pod nazivom “Operation Warp Speed”. Reč je o javno-provatnom partnerstvu čiji je cilj bio da obezbedi milione doza vakcina dostupnih za isporuku – pošto je proizvod dobio odobrenje Uprave za hranu i lekove.\nSjedinjene Države najpogođenija su svetska država pandemijom Kovida.\nPrema podacima Univerziteta Džons Hopkins broj obolelih od Kovida 19 premašio je brojku od 18.000.000. Od posledica te bolesti preminulo je 322.851 građana.


Pokrila je Evroviziju pre nekoliko godina, danas joj ne manjka lepote i energije! – Zenski Magazin\nPokrila je Evroviziju pre nekoliko godina, danas joj ne manjka lepote i energije!\nby admin May 17, 2021, 9:11 am 1.3k Views\nKako se približava Evrovizija tako se mnogi obožavatelji prisećaju svojih najdražih pobednika, a među njima je svakako i ukrajinska predstavnica Ruslana koja je 2004. godine zapalila Evropu svojim nastupom i odnela pobedu.\nRuslana je imala sve elemente potrebne za pobedu – odličnu pesmu pod nazivom “Wild Dances” i više nego atraktivnu koreografiju, glas i stas pa se zahvaljući svemu tome o njenom nastupu prepričava i dan danas, a na “Jutjubu” ima skoro 30 miliona pregleda.\n– Često me pitaju jesam li se ikada osećala kao kulturna ambasadorka Ukrajine? Možda to možemo drugačije reći, ali jedino što sam zaista želela je da Evropa oseti pozitivne emocije koje dolaze iz Ukrajine. Naši bubnjevi, ritam, kostimi nešto je što se ne može zaboraviti pa mi se čini da smo uspeli – napisala je između ostalog u objavi.


Sportske.net - Predstavljamo Zvezdine rivale - Galatasaraj\nNakon što Crvena Zvezda odigra svoje mečeve sa Real Madridom i Makabijem, uslediće meč sa istanbulskim Galatasarajem, ekipom koja spada u red slabijih u grupi, ali samo zbog ogromne snage ostalih timova.\nGalatasaraj nije najbolja ekipa u Turskoj kada pročešljamo kroz noviju istoriju šampionata te zemlje, svega pet puta su osvojili prvenstvo, jednom u poslednjih dvadeset godina. Ipak, dokaz da se dosta ozbiljnije radi u ovom klubu u poslednjih pet godina govore nam i rezultati ovog tima prema kojima je Galatasaraj ekipa koja je u sve jačoj konkurenciji turskog šampionata bila 2 puta vicešampion, a sezone 2012/13 je bila i šampion.\nTakođe, kroz istoriju ova ekipa nije imala uspeha u Evropi, tačnije, svi veći su vezani za poslednjih nekoliko sezona.\nU Evroligi su samo jednom ušli među osam najboljih ekipa, bilo je to prošle sezone nakon što su prošli grupu top 16 faze gde je bio i Partizan, a dve godine pre toga su došli do top 16 faze.\nU Uleb kupu su jednom stigli do fajnal fora, bilo je to u sezoni 2007/08, kada su u polufinalu izgubili od Huventuda.\nIpak, uprkos svim gore navedenim činjenicama, Galatasaraj raste kao tim iz godine u godinu, a očekivanja navijača su sve veća i veća.\nOve sezone, kao i u tri od prethodne četiri godine kada je ekipa igrala Evroligu, predvodi ih Ergin Ataman, trener u kog navijači i uprava kluba imaju puno poverenje i kome je prepuštena puna kontrola nad ekipom.\nCrvena Zvezda se dobro uverila u snagu ekipe Galatasaraja, u prvom meču je ekipa Dejana Radonjića slavila ove sezone u prvoj fazi takmičenja, ali je u drugoj utakmici koja je bila veoma neizvesna Zoran Erceg trojkom u poslednjoj sekundi doneo produžetak svom timu, da bi kasnije Galatasaraj uspeo da savlada našu ekipu i da napravi najbitniji korak ka drugoj fazi.\nZna Zvezda od koga najviše preti opasnost na ovom meču, srpski duo Erceg-Micov je odličan i ove sezone, posebno se to odnosi na Zorana Ercega koji je i najefikasniji igrač ekipe Galatasaraja u Evroligi sa 18 poena po meču. Najbolju svoju partiju ove sezone pružio je upravo protiv Crvene Zvezde i to u meču u Istanbulu kada je zabeležio neverovatan 41 indeksni poen.\nNaravno, spoljna linija Galate je nešto što bi trebalo takođe da brine Crvenu Zvezdu, pored maestralnog Karlosa Aroja tu su još i Sinan Guler i Ender Arslan koji nisu igrači od kojih preti najveća opasnost, ali su svakako neko na koga treba obratiti pažnju.\nEkipi se od ovog meseca priključio i Patrik Jang, mladi centar iz Amerike od kog se dosta očekuje i koji će biti pravo osveženje za tim Ergina Atamana.\nProšle godine je Galatasaraj pokazao da može do top 8 u Evroligi, bili su tada u veoma jakoj grupi u kojoj je bio i Partizan, zajedno sa CSKA iz Moskve, Bajernom, Makabijem, Žalgirisom i Lokomotivom iz Kubana, podigli su formu u pravo vreme i na kraju se kao 4. plasirali u dalji krug takmičenja gde su kasnije glatko poraženi od Barselone sa 3:0 u četvrtfinalu.\nSrpski igrači su postali aktuelni u ovom klubu od prošle sezone kada je u timu bio Milan Mačvan kao i sadašnji košarkaš Zoran Erceg, kome se ove sezone priključio Vladimir Micov. Milan Gurović je igrao u ovom klubu 2009. godine.\nU januaru, 15. ili 16. Crvena Zvezda Telekom će dočekati Galatasaraj u prepunoj "Kombank Areni" kada se nadamo da će razum pobediti i da neće doći do novih incidenata.


Danas položen kamen temeljac za izgradnju auto-puta od Beograda do Sarajeva - Bportal.ba - Najvažnije vijesti iz BiH\nTurski predsednik rekao je da smo danas svedoci jednom historijskom trenutku među našim zemljama.\n– Veoma sam ponosan zbog toga što danas se okončava 12 važnih projekata – rekao je Erdogan.\nNada se da će turska kompanija “Tašjapi” izgraditi put u što kraćem vremenu i možda i prije roka koji je predviđen.\nOznačeno: autoput Beograd - Sarajevo, Srbija\nMerkel o “Brexitu”: Spremni smo za svaki ishod\nNjemačka kancelarka Angela Merkel rekla je danas da će sa britanskim premijerom Boris Johnsonom 21. avgusta razgovarati o “Brexitu”, ističući da je Berlin spreman na izlazak Londona bez sporazuma. Johnson pokušava da ubijedi lidere EU da ponovo otvore pregovore o “Brexitu” ili će uslijediti “neuredni” odlazak iz bloka 31. oktobra bez sporazuma koji bi ublažio […]\nOd 1. marta u Austriji stupa na snagu nova uredba o zabranjenim simbolima, u koju su ovaj puta uvršteni i ustaški simboli te je za njihovo isticanje predviđena visoka novčana kazna. Ministarstvo unutarnjih poslova načinilo je spisak zabranjenih političkih simbola u kojem se po prvi put nalaze i ustaška obilježja. Na listi objavljenoj na internetskoj […]\nIzricanje presude Lijanoviću i ostalima 31. oktobra


EU /Niko ne zna kad će BiH odgovoriti na pitanja Evropske komisije / Radio Sarajevo\nFOTO: Fena/Edin Dilberović\nEU / Niko ne zna kad će BiH odgovoriti na pitanja Evropske komisije\n21. 11. 2018. u 07:50:00 E. Halimić\nKoliko su postizborna previranja poremetila redovne procese u Bosni i Hercegovini pokazuje i činjenica da u ovom trenutku niko ne može ni okvirno predvidjeti kad će naša država dostaviti odgovore na oko 600 dodatnih pitanja Evropske komisije.\nPodsjećamo, BiH je još 20. juna dobila dodatna pitanja nakon što su institucije Briselu dostavile odgovore na Upitnik Evropske komisije. Dakle, navršilo se i pet mjeseci od dobijanja pitanja, a ne nazire se kraj ovog procesa.\nPredsjedavajući Vijeća ministara Bosne i Hercegovine Denis Zvizdić, koji je na poziv austrijskog kancelara Sebastiana Kurza prekjučer prisustvovao u Beču radnom doručku s premijerima zemalja zapadnog Balkana, te su dva evropska komesara kazali da su odgovori na dodatna pitanja Upitnika Evropske komisije u završnoj fazi.\nZvizdić je ovom prilikom izrazio nadu da će jedan od prvih zadataka na početku mandata novog Predsjedništva BiH biti odlazak u Brisel s finaliziranim odgovorima, čime bi BiH ispunila sve uvjete za dobijanje kandidatskog statusa.\nIpak, u razgovoru za Radiosarajevo.ba direktor Direkcije za evropske integracije BiH Edin Dilberović kazao je, da broj pripremljenih cjelovitih odgovora BiH na dodatna pitanja Evropske komisije nije konačan i dnevno je promjenjiv.\n„Dok radne grupe u sistemu koordinacije ne okončaju svoj dio posla nije moguće govoriti koliko su odgovora finalizirale“, istakao je Dilberović.\nDodao je da zbog toga nije moguće pretpostaviti ni koliko će biti pitanja u vezi s kojima neće biti postignut dogovor i koja će morati razmatrati viša tijela u sistemu koordinacije.\n„Do sada je 30 od 35 radnih grupa okončalo svoj dio posla na način da su ili finalizirale odgovore ili prepoznale one u vezi sa kojima nema saglasnosti“, pojasnio je Dilberović.\nUtvrditi konačan broj odgovora\nPrema njegovim riječima, odgovori bez inicijalne saglasnosti radnih grupa biti upućeni Komisiji za evropske integracije, ali tek nakon što se utvrdi konačan broj odgovora koji će se nalaziti u ovoj kategoriji.\n„Dakle, priprema odgovora na dodatna pitanja Evropske komisije je u različitim fazama. Dok neki nisu finalizirani, u nekim je završena i redaktura prevoda na engleski jezik. Ipak, kada će cjelokupan posao biti završen je pitanje na koje niko nema pouzdan odgovor“, zaključio je Dilberović.\nTagovi: Edin Dilberović Direkcija za evropske integracije upitnik EU dodatna pitanja\nBiH / Radne grupe završavaju pripremu odgovora na dodatna pitanja Evropske komisije\nBiH / Evropska komisija očekuje odgovore do oktobra\n! / Sarajlije se opraštaju od oca i sina koji su preminuli od posljedica koronavirusa


Obama skratio odmor da bi rješavao "fiskalnu liticu"\nAmerički predsjednik Barack Obama odlučio je skratiti odmor i vratiti se u srijedu u Washington kako bi nastavio pregovore s Kongresom o problemu takozvane "fiskalne litice", zakonskoj odredbi koja će u januaru omogućiti automatsko uvođenje oštrih mjera štednje ako se javni deficit ne smanji, saopštila je Bijela kuća.\nPredsjednik provodi božićne blagdane na Havajima i trebao bi nastaviti pregovore u četvrtak. Usprkos višesedmičnom pregovaranju Obama se s republikancima nije uspio dogovoriti o budžetu i spriječiti uvođenje prisilnih mjera štednje koje prijete SAD-u početkom 2013.\nFiskalna litica obuhvaća povećanje poreza za sve Amerikance i stupanje na snagu automatskih rezova u javnim rashodima od 1. januara, "koktel" koji bi mogao, ocjenjuju stručnjaci, prouzrokovati pad najsnažnije svjetsk ekonomije u recesiju.\nPorezne olakšice za sve porezne obveznike prestat će vrijediti 1. januara ako se Kongres i vlada ne dogovore.\nOd 13. novembra republikanci i demokrati ne uspijevaju pronaći dodirne tačke na kojima bi mogli graditi dogovor. Republikanci žele da sistem poreznih olakšica i dalje vrijedi za sve, pa i za najbogatije. Obama pak želi da se on ukine za sve porodice s prihodima većim od 400.000 dolara na godinu, pošto je ove sedmice odustao od postavljanja granice na 250.000 dolara, u znak pomirbe s vođom republikanske većine u Predstavničkom domu Johnom Boehnerom.


Holanđani kao Nemci? | Savez vojvođanskih Mađara\nHolanđani kao Nemci?\nMoguće usaglašavanje stavova dve članice EU o datumu za Srbiju\nNemačka ne voli da bude usamljena u Briselu dok se razmatraju kontroverzna pitanja, navode izvori Danasa u Hagu\nHag, Berlin, Beograd - Vlada Holandije još nije izrazila svoj stav o tome da li Srbija zaslužuje da ovog meseca dobije datum za početak pregovora o članstvu u EU ili samo takozvano zeleno svetlo za nastavak evropske integracije, ali gledište te države najverovatnije će biti identično konačnoj odluci Nemačke, saznaje Danas iz izvora bliskih holandskom parlamentu u Hagu.\nPrema rečima naših sagovornika, pre dve sedmice održan je nemačko-holandski samit, „što se ne događa često“, i dve zemlje su „po svoj prilici usaglasile svoje napore kada je reč o evropskim pitanjima koja će se razmatrati u bliskoj budućnosti“.\n„Nemačka ne voli da bude usamljena u Briselu dok se raspravlja o kontroverznim pitanjima“, navode izvori Danasa, koji dodaju da „nije ni potrebno da se Holanđani ovih dana eksplicitno izjašnjavaju kada su tu Nemci“.\nU Ministarstvu spoljnih poslova Holandije, ni u Ambasadi te države u Beogradu juče nismo dobili odgovor na pitanje kakva se odluka o Srbiji može očekivati ovog meseca, dok je u kabinetu šefa srpske diplomatije Ivana Mrkića Danasu rečeno da im nije poznato da se „Holanđani usklađuju s Nemcima“. „Svakako očekujemo pozitivan ishod“, kažu u MSP Srbije.\nAleksandra Joksimović, predsednica Centra za spoljnu politiku, kaže za Danas da je „moguće da će Nemci tražiti saveznike kao što su Holanđani“ u slučaju da Bundestag usvoji stav da Evropski savet 28. juna ne treba da odredi konkretan datum početka pregovora Srbije sa EU.\n„Nijedna članica Unije, osim Nemačke, nije javno rekla da ima određene zadrške kada je reč o dodeljivanju datuma Srbiji, ali činjenica je da svi pažljivo prate proces sprovođenja Sporazuma o normalizaciji odnosa Beograda i Prištine, od čega najviše zavisi ishod samita Evropskog saveta. Primetno je da na tehničkom nivou ima teškoća i da je neophodno maksimalno angažovati i političke resurse kako bi u praksi bilo sprovedeno ono što je dogovoreno s Prištinom, jer je rok izuzetno kratak“, ukazuje Aleksandra Joksimović.\nPredrag Simić, predsednik Foruma za međunarodne odnose Evropskog pokreta u Srbiji, kaže za Danas da je činjenica da je Holandija „bliska“ s Nemačkom, kada je reč o važnim pitanjima poput proširenja Evropske unije.\n„Holandija, kao i Nemačka, spada u takozvanu severnu grupu država EU i članica je evrozone, a takve zemlje generalno imaju slične ili iste stavove. U tom kontekstu, postoji verovatnoća da će Holanđani slediti kurs Nemaca i ovoga puta, ali ne treba izgubiti iz vida ni uticaj Amerikanaca na njihova gledišta, kao što je bio slučaj pre nekoliko godina u vezi sa saradnjom Srbije sa Haškim tribunalom“, komentariše Simić.\nNemački savezni parlament Bundestag, na sednici zakazanoj za 27. jun, odlučivaće o tome da li će Berlin podržati početak pregovora o članstvu Srbije u EU. Odluka Bundestaga, koja će biti doneta dan uoči zasedanja Evropskog saveta, obavezujuća je za vladu kancelarke Angele Merkel.\nKako je ranije nagovešteno, Hrišćansko-demokratska unija, stranka nemačke kancelarke, predložiće Bundestagu da usvoji stav da datum za početak pregovora bude određen tek nakon što Sporazum o normalizaciji odnosa Beograda i Prištine u potpunosti bude sproveden. Ipak, izvori Danasa u Berlinu objašnjavaju da postoji mogućnost izmene scenarija, odnosno da CDU, ključna stranka vladajuće koalicije, još nije „izašla u javnost sa zvaničnim stavom i da sve zavisi od primene briselskog sporazuma“.\nU najvećoj nemačkoj opozicionoj stranci, Socijaldemokratskoj partiji (SPD), misle potpuno drugačije. Knut Flekenštajn, funkcioner SPD i poslanik Evropskog parlamenta, ocenio je u nedavnom razgovoru za Danas da Bundestag treba da pošalje „jasan signal Srbiji“ da je Nemačka želi u EU. „Odluka koja bi podrazumevala samo zeleno svetlo bila bi neodgovorna. Srbija je uradila svoj domaći zadatak i sada joj treba to priznati“, istakao je Flekenštajn.\nUslovni datum najrealnije rešenje\nPoslanici vladajućih stranaka u nemačkom parlamentu još nisu utvrdili konačan stav pred zasedanje krajem juna na kojem će odlučiti da li su saglasni sa otpočinjanjem pristupnih pregovora EU i Srbije. Međutim, kako dopisnica agencije Beta saznaje od obaveštenih sagovornika u Bundestagu, poslanici vladajućih CDU, CSU i FDP blizu su dogovora da bi Srbiji trebalo odobriti datum u januaru 2014, pod uslovom da EU do tada podnese pozitivan izveštaj o sprovođenju dogovora Beograda i Prištine. Bundestag bi 27. juna trebalo da se izjasni o dodeljivanju datuma Srbiji, a 25. juna bi svoje stavove trebalo da definišu poslaničke grupe stranaka.\nMarija Stojanović, Danas


Šansa za srednje škole i njihove đake! Konkurs u okviru kampanje “Evropa, to si ti” – In Medija\nŠansa za srednje škole i njihove đake! Konkurs u okviru kampanje “Evropa, to si ti”\nUkoliko ste srednjoškolac ili srednjoškolka, „od akcije“ ste i imate ideju o tome šta je potrebno vašoj školi da bude još bolja, a vi i vaši profesori još uspešniji – pretočite ideju u projekat i konkurišite za sredstva!\nKonkurs za školsko takmičenje namenjen svim učenicima i učenicama srednjih škola i gimnazija iz 34 opštine jugoistočne i jugozapadne Srbije u kojima se realizuje program Evropski PROGRES biće raspisan 17. februara 2017. godine. Zainteresovani đaci će zajedno sa svojim profesorima moći da predlože projekat koji bi doprineo kvalitetnijem obrazovanju i unapređenju uslova za rad i učenje u okviru škole. Tim koji bude imao najbolju ideju i znanje dobiće sredstva da svoj projekat sprovedu u delo.


12/07/2017 07:29 Izdvojeno Srbija Politika\nKako je i zvanično potvrđeno, Evropska komisija donela je 'zaštićeni dokument' prema kojem Srbija ne može ući u Evropsku uniju sve dok ne reši granične sporove sa državama u regionu. Prema tom dokumentu, Srbija, ukoliko hoće da uđe u EU, mora da prihvati zahtev zvaničnog Zagreba i prepusti Hrvatskoj čak 10.000 hektara zemljišta sa srpske strane Dunava u regionu Apatina! To bi, konkretno, značilo da državna granica sa sredine Dunava bukvalno bude pomerena do rubnih naselja ovog srpskog grada!\n"Ovaj nacrt je zaštićeni dokument, a konačna verzija trebalo bi da se usvoji i objavi u februaru sledeće godine, kako je najavio predsednik EK Žan-Klod Junker. U toj strategiji stoji: 'Postoje važni bilateralni sporovi između država regiona koji su preostali za rešavanje. EU neće uvoziti te sporove. Trajno rešenje treba pronaći pre nego što država uđe u EU. U slučajevima gde sporovi ne budu rešeni, strane ih moraju predati bezuslovno konačnoj arbitraži ili Međunarodnom sudu pravde i u potpunosti poštovati presude", prenosi "Jutarnji list" tekst 'zaštićenog.\nKoliko se puta Putin kandidovao i pobeđivao na izborima u Rusiji pogledajte OVDE.\nInterviju sa Junkerom\nMIGRANTI PODELILI LIDERE EU: Višegradska grupa ruši jedinstvo Evrope\nŠVEDSKI LIST OPLJUVAO HRVATSKU: ''Poštuje kult ubice i pljuje u lice demokratiji, sramota što je članica EU''\nAMERIKA PRITISKA VLAST U SRBIJI: Traže hitno izručenje radikala u Hag


PRVA ZEMLJA NA SVIJETU SA SOLARNOM CESTOM - Uređenje i dizajn doma\nPRVA ZEMLJA NA SVIJETU SA SOLARNOM CESTOM – putevi koji omogućavaju napajanje uličnog osvjetljenja\nKilometar puta u malom mjestu Turuvr u Normandiji prekriven je sa specijalnim solarnim panelima, pa je tako Francuska postala prva zemlja na svetu koja ima solarni put.\nDionica je prekrivena sa 2880 panela koji su povezani sa mjesnom električnom mrežom, i proizvodiće dovoljno energije za napajanje ulične rasvjete u gradiću koji broji oko 3.400 stanovnika.\nProizvodni kapaciteti zavisiće uglavnom od vremenskih prilika, ali se očekuje i da će ovaj solarni put na godišnjem nivou generisati 280 megavat-sati električne energije.\nProjekat u vrijednosti od pet miliona eura sponzorisala je vlada u okviru eksperimenta kojim bi se utvrdilo da li bi pretvaranje francuskih autoputeva u solarne puteve bilo ekonomično rješenje za generisanje energije.\nZa sad se energija dobijena od ovog puta pokazala kao skupo rešenje jer je procenjeno da iznosi čak 13 puta više od energije dobijene iz standardnih krovnih solarnih panela. Ali, ministrica životne okoline Segolen Rojal izjavljuje da će cijena drastično opasti kako se sve više puta bude prekriveno ovim panelima.


Svet: Istražni odbor Senata: Nema dokaza o vezama Trampa i Rusije - BalkaniYUm.TV '); } //]]>\nIstražni odbor Senata: Nema dokaza o vezama Trampa i Rusije\nPosle dve godine rada i 200 vođenih intervjua, Istražni odbor Senata je okončao svoju istragu o vezama izbornog tima predsednika SAD Donalda Trampa i Rusije.\nRezultat istrage: nema direktnih dokaza o tim vezama.\n„Nema stvarnih dokaza o tajnim dogovorima između Trampovog tabora i Rusije“, rekao je Ričard Ber, predsedavajući Istražnog odbora (naslovna fotografija, desno). I članovi Odbora iz redova Demokratske stranke potvrdili su da je istraživanje pokazalo da nema materijala koji bi teretio predsednika Trampa.\n„Stigli smo do dna bureta i više nema novih pitanja na koje bismo morali da tražimo odgovore“, dodao je Ber.\nNa Trampovu reakciju na Tviteru nije trebalo dugo čekati. On je samo preneo vest da „nema direktnih dokaza…“ i propratio je pitanjem: „Da li je ovo ikoga stvarno iznenadilo?“\nČlanovi Odbora iz Demokratske stranke koji su hteli da ostanu anonimni, za televiziju NBC su rekli da ne žele da opovrgnu Berove navode, ali su dodali da smatraju da im nedostaje kontekst, uz primedbu: „Naravno da nikada nećete naći ugovor potpisan krvlju na kojem stoji: Vladimire, hajde da šurujemo“.\nMediji u SAD uglavnom naglašavaju da ovo ni izdaleka ne znači kraj istraga o Donaldu Trampu: Demokrate su najavile da će sada pokrenuti istrage o svim mogućim vezama stranih vlada sa Trampom i njegovom porodicom i mimo izbora 2016. S druge strane, nastavlja se i istraga o novcu koji je Tramp navodno plaćao ženama za ćutanje o seksualnim odnosima sa njim.\nNezavisno od svega toga, Demokrate užurbano rade i na istraživanju finansijskih veza Trampovih preduzeća sa Rusijom.


Uplate na racun Fonda za lecenje dece u Komercijalnoj banci bez provizije!\nNaslovna/Grad/Servisne informacije/Uplate na racun Fonda za lecenje dece u Komercijalnoj banci bez provizije!\nIzvrsni odbor Komercijalne banke doneo je odluku da se uplate na racun Budzetskog fonda za lecenje dece u inostranstvu oslobode bankarske provizije. Ova odluka se sprovodi od 8. decembra 2014. godine, a vazi i za gotovinske uplate i za bezgotovinske prenose dinarskih i deviznih sredstava na racune Fonda. Budzetski fond za lecenje oboljenja, stanja ili povreda koje se ne mogu uspesno leciti u Republici Srbiji osnovan je od strane Vlade Republike Srbije, radi obezbedjivanja dodatnih sredstava za lecenje dece u inostranstvu.\nBrojevi racuna na koje mogu da se uplacuju donacije, sada bez provizije u Komercijalnoj banci, su:\ndinarski racun: 840-29550845-64, poziv na broj 97 1350052AA00760744121\ndevizni racun: 01-504102-100000306-000000-0000, IBAN RS35908504102000030674.\nPredhodno Ana Popović u januaru nastupa u Beogradu u Mikser House-u!\nSledeće Reciklirajte i vi u Mikser House-u!\nCisterne sa vodom za piće na više lokacija u gradu!\nCisterne sa vodom za piće u najprometnijim delovima grada Zbog najavljenih visokih temperatura, Grad Beograd …\nSajam automobila DDOR BG Car Show u Beogradu održaće se 22-28. marta Sajam automobila DDOR BG …


Virus korupcije u sjenci korona virusa – Visoko.ba\nVirus korupcije u sjenci korona virusa\nMogli ste misliti da pušemo u hladno kada neprestano insistiramo na kredibilitetu vlade koja će provoditi korona zakon. Taj je kredibilitet jednako bitan kao i milijarde KM koje joj se iz stranih kredita što će ih vraćati građani, stavljaju na raspolaganje da osposobe javni sektor i ekonomiju za borbu protiv krize.\nVlada koja izvire iz okruženja utemeljenog na korupciji i privilegijama ne može služiti građanima i privredi, ma kolike pare joj dali u ruke. To je ista vlada koja drži minimalnu plaću radnika na nivou iz 2016. godine, koja odbija da se dodjeli jednokratna naknada nezaposlenim radnicima, sve pod izgovorom da nema novca. A novac otiče kanalima korupcije koji su sve dublji i sve širi što ga je više na raspolaganju vladi.\nKupovina respiratora iz Kine na netransparentan način samo je vrh ledenog brijega.\nŠta može proizvesti odluka vlade da se ne provode postupci javne nabavke nego opću akciju na svim nivoima vlasti da se privilegiranim firmama i pojedincima dodjeljuju ugovori i neograničeni iznosi javnog novca.\nI nije samo pitanje cijene za respiratore koje je uvezla Srebrna malina i mnoge druge firme. Kakav je kvalitet respiratora, ko će ih održavati u garantnom roku i kasnije, ko će osiguravati rezervne dijelove i niz drugih pitanja ostaju bez odgovora.\nŠkolski primjer sistemske korupcije koji traži isto tako sistemsku akciju institucija pravde i parlamentarnih tijela ove države.\nMogu li se i same te institucije uzdići iznad živog blata korumpirane vlasti?\nFB: Anto Domazet\n← Oglasio se Fikret Hodžić: Spreman snositi posljedice\nSvi smo mi konji ponekad →\nOpćini Visoko odobrena sredstva od strane Ministarstva za ljudska prava i izbjeglice\nHadži Ibrahimova džamija


Crna Gora promoviše zdravstveni turizam na ruskom tržištu - Novosti - Turistički svet\nCrna Gora promoviše zdravstveni turizam na ruskom tržištu\nU okviru promocije zdravstvenog turizma na tržištu Rusije, Nacionalna turistička organizacija Crne Gore, u saradnji sa Institutom Dr Simo Milošević iz Igala, domaćin je i organizator posete predsednice “Saveza žena lekara Ruske Federacije” dr Olge Gončarove, koja u Crnoj Gori boravi od 27. do 31. maja.\nPovod posete je uspostavljanje saradnje sa zdravstvenim ustanovama u Crnoj Gori i potpisivanje tehničkih sporazuma o saradnji koji promovišu medicinski turizam.\nDr Gončareva sastala se danas sa predstavnicima Instituta Dr Simo Milošević, a tokom posete, razgovaraće i o eventualnoj saradnji i sa predstavnicima NVU Klaster zdravstvenog turizma Crne Gore, KBC Podgorica i Bolnice Meljine.\nRuska javna organizacija kojom upravlja Dr Gončarova, ima potpisan značajan broj sporazuma o tehničkoj saradnji sa mnogim zemljama (Nemačka, SAD, Francuska, itd).\nZdravstveni turizam, može, u relativno kratkom roku, da postane jedan od vodećih turističkih proizvoda Crne Gore, posebno uzimajući u obzir komparativne prednosti koje podrazumevaju kvalifikovan kadar i dobru reputaciju zdravstvenih usluga, geografski položaj i blizinu velikim emitivnim tržištima, prirodne lepote i povoljnu klimu, sigurnost zemlje kao i dugu tradiciju u turizmu. Uz to, konkurentska prednost je što su cene zdravstenih usluga u Crnoj Gori niže u odnosu na zemlje Zapadne Evrope i jedan broj zemalja Balkana.\nZdravstveni turizam je najbrže rastuća grana turizma u svetu koja na globalnom nivou raste po stopi između 15-20 posto godišnje. Trendovi starenja populacije i orijentacije prema zdravlju zasigurno uveliko utiču na izrazito visoke godišnje stope rasta ovog oblika turizma i prema procenama Svetske zdravstvene organizacije, zdravstveni turizam ima potencijal da postane jedan od glavnih motiva putovanja u budućnosti.\n07. Decembar 2021\nUskoro u Madlenijanumu: Proglašenje najboljih u turizmu Srbije\nZahtevan posao žirija za nagradu „Turistički cvet“ privodi se kraju. Onlajn...\n02. Decembar 2021\n26. Novembar 2021\n» Uskoro u Madlenijanumu: Proglašenje najboljih u turizmu Srbije\n» VEST DANA: Srbija konačno na prestižnoj svetskoj gastronomskoj mapi\n» Promene na čelu hotela Square Nine: Milan Sudar - novi GM, a šef kuhinje - Dušan Todić\n06. Decembar 2021


Srbija će insistirati na formiranju ZSO\nMinistar spoljnih poslova Ivica Dačić izjavio je danas da je interes Srbije da se Zajednica srpskih opština (ZSO) što pre formira.\n“Nama je interes da se to što pre formira i mi ćemo na tome insistirati”, rekao je Dačić novinarima u Beogradu.\nOn je naveo da očekuje da se “svi vrate ka realizaciji onoga što je dogovoreno Briselskim sporazumom”.\nO tome da je tražio hitan sastanak sa premijerom Srbije i liderom Srpske napredne stranke (SNS) Aleksandrom Vučićem o nastavku saradnje SNS i Socijalističke partije Srbije (SPS), čiji je Dačić predsednik, on je kazao će zajednički sastanak biti u narednim danima ili posle praznika.\n“Nisam tražio hitan sastanak pisanim putem, nisam poslao nikakvo pismo. Mi smo se više puta dogovarali da napravimo zajednički sastanak koji zbog zajedničkih obaveza nije još održan. Videćemo da li će biti u narednim danima ili posle praznika”, rekao je Dačić.\nUpitan da prokomentariše koliko će još trajati migrantska kriza, ministar je odgovorio da je to pitanje na koje “niko u svetu” ne može da odgovori.\n“Verovatno ta kriza neće trajati tako kratko, ali se nadam da će svi biti u prilici da daju zajednički odgovor”, dodao je Dačić.\nDačić je ocenio i da će to što su neke zemlje u okruženju počele da naručuju balističke rakete “svakako zahtevati odgovor Srbije”.\n“To je potpuno suprotno globalnoj tendenciji razoružanja i svakako će zahtevati odgovor Srbije”, rekao je Dačić novinarima u Beogradu.\nPremijer Srbije Aleksandar Vučić izjavio je juče da ne zna zašto bi neko u regionu uzimao balističke rakete.\n“Verujem da ćemo u budućnosti razgovarati o tom pitanju, ili će oni odustati od toga, ili ćemo mi morati da pronadjemo odgovor i na to”, rekao je Vučić u intervjuu ruskoj agenciji Sputnjik.


Novi Pazar -- Sinoć oko 3.40 pucano na kuću aktiviste Sandžačke demokratske partije Džemaila Plojovića u Novom Pazaru. Policija je saopštila da je nepoznati počinilac najverovatnije iz vozila u pokretu ispalio nekoliko hitaca u pravcu porodične kuće Plojevića u ulici Save Kovačevića 30 u Novom ...\nNovi Pazar -- Muftija sandžački Muamer Zukorlić kaže da je Sulejman Ugljanin odgovoran za situaciju u Novom Pazaru. "On je odgovoran za sve što se u Novom Pazaru dešava godinama, on želi da instalira jednoumlje u Sandžaku. Dok nije imao partnere u Beogradu, nije imao snage da javno kaže tako nešto, ...\nNovi Pazar -- Predsednik Okružnog suda u Novom Pazaru Ćamil Hubić odredio pritvor dvojici osumnjičenih za ubistvo Ruždije Durovića. Sudija Hubić je rekao da se jedan od dvojice osumnjičenih za ubistvo Ruždije Durovića tokom saslušanja branio ćutanjem, dok je drugi dao iskaz, ali nije želeo da ...\n- Ugljanin ovde više nema protivnika za definitivno sprovođenje jednoumlja, sada je jedini zid ispred njega IZ na čelu sa muftijom. On ne preza da manipuliše sa najosetljivijim stvarima. Čak je od dženaze rahmetli Ruždije Durovića napravio političku paradu.\nNovi Pazar -- Novopazarska policija uhapsila dvojicu osumnjičenih za obračun na biračkom mestu. Blic: Novi Pazar na ivici sukoba. Bombe su tokom proteklih meseci kvarile san Novopazarcima. Stalni sukobi Stranke demokratske akcije i Sandžačke demokratske partije podsećali su na Severnu Irsku ...\nLjajić: Izbori ličili na Avganistan\nUgljanin: Zavešćemo red u gradu do petka Policija je saopštila da je pritvorila Ertana Gegića (32) i Ismeta Derdemeta (26), osumnjičene za ubistvo Durovića, a još se traga za Seadom Papićem (32). Uhapšenom Gegiću je određen pritvor od 48 sati.\nN. Pazar: Saslušavanje osumnjičenih\nNovi Pazar -- Predsednik Okružnog suda Ćamil Hubić saslušaće dvojicu osumnjičenih za ubistvo odborničkog kandidata Ruždije Durovića. Hubić je kazao da će tokom dana saslušati Ismeta Derdemeza i Ertana Gegića, koji su juče uhapšeni pod sumnjom da su ubili Durovića u nedelju, na izbornom mestu u ...\nNovi Pazar: Hapšenja posle ubistva\nNovi Pazar, Blace -- Policija identifikovala učesnike tuče koja je prethodila ubistvu odborničkog kandidata Liste za Sandžak, privedene dve osobe. Novopazarska policija uhapsila je Ertana Gegića i Ismeta Derdemeza, osumnjičene za ubistvo Ruždije Durovića, dok se za Seadom Papićem intenzivno traga.\nNovi Pazar -- Ispred biračkog mesta u Novom Pazaru ubijen Ruždija Durović, kandidat za odbornika Liste za Sandžak Sulejmana Ugljanina. Bratanac ubijenog Ruždija, Sulejman Durović teško je povređen u pucnjavi do koje je došlo oko 16.40 ispred biračkog mesta broj 74.\nUbistvo na biračkom mestu\nPrema prvim informacijama Ruždija, koji je inače član Liste za Sandžak Sulejmana Ugljanina, preminuo je na hirurškom odeljenju novopazarske bolnice. Prema saznanjima 'Blica' na hirurškom odeljenju Zdravstvenog centra u Novom Pazaru, preminuli Ruždija pogođen je najverovatnije sa tri metka od kojih ...


M. D. 18. oktobra 2016. 12:36\nŠef misije IOM Iraku Tomas Vajs kazao je da takođe očekuje nagli porast broja ljudi koji su primorani da beže kada vojne operacije stignu do oboda ovog grada, prenosi Rojters.\nPripadnici IS izveli su niz samoubilačkih napada, a u jednom takvom uništen je kurdski tenk, prenosi AP.\nKomesar Evropske unije za bezbednost Džulijan King upozorio je danas da se Evropa mora pripremiti za novi priliv džihadista Islamske države ukoliko iračke snage preuzmu iz njihovih ruku grad Mosul, uporište te ekstremističe grupe u Iraku, javlja AFP.\n„Preuzimanje uporišta Islamske države na severu Iraka, Mosula, moglo bi da dovede do povratka nasilnih boraca te grupe u Evropu“, rekao je King nemačkom dnevniku „Velt“.\nEvropski komesar za bezbednost ističe da bi čak i nekolicina džihadista koji se vrate u Evropu mogla da predstavlja „ozbiljnu pretnju za koju se moramo i sami pripremiti“.\nTolike godine bombardovanja i vrhunske tehnike a ispostavlja se da je faktor čoveka još uvek presudan!


Abazović: Ulica jedino mjesto gdje opozicija treba da se ujedini – Borba\nJedino mjesto gdje crnogorska opozicija treba da se ujedini je ulica, kazao je, kako je saopšteno iz URE, predsjednik te partije Dritan Abazović na sinoć održanom stranačkom skupu u Budvi.\n“Mislim da nam u ovom trenutku treba jedinstvo i želim i pozivam sa svih skupova u Crnoj Gori da opozicija u ovom trenutku zaboravi na sva programska načela i raznolikosti jer ova situacija to prevazilazi”.\n“Institucije u Crnoj Gori ne funkcionišu, one više liče na pajtonovski skeč, o čemu govori i najnovija odluka SDT-a da se kurir mafije Migo Stijepović goni za pranje novca. Zna svaki građanin ko treba da se goni za pranje novca. Ako crnogorske institucije ćute mi bi trebali da pokažemo da nećemo da ćutimo dostojanstveno na ulici. Da bi prevazišli sve netrpeljivosti ne mora niko od nas da preuzme vođstvo protesta, dopustimo to građanskim aktivistima uz svaku našu pomoć“, naveo je Abazović.


UNICEF: Vakcinacija teže dostupnih lica u Kameničkom okrugu - Kosovo Online\nUNICEF: Vakcinacija teže dostupnih lica u Kameničkom okrugu\n25. Novembar 2021. • 13:41\nPredstavici Unicefa na Kosovu u saradnji sa članovima kosovskog Crvenog Krsta, ministarstvom zdravlja i USAID Kosovo sprovode kampanju vakcinacije za marginalizovanu populaciju i one koji su teže dostupni.\nU objavi na zvaničnom Fejsbuk nalogu Unicef Kosova je saopšteno da je ovakva akcija vakcinacije sprovedena među predstavnicima srpske zajednice u Kameničkom okrugu.\n„Srpska zajednica u Kameničkom okrugu vakciniše se protiv koronavirusa. Da bi se povećao pristup vakcinaciji za marginalizovanu populaciju i one koji su teže dostupni, Unicef Kosovo kontinuirano radi u partnerstvu sa Ministarstvom zdravlja i volonterima Crvenog krsta Kosova od strane USAID Kosovo, kroz kampanja vakcinacije na vrata protiv virusa kovid-19“, poručuju iz Unicefa Kosovo.\nvakcinacija Korona Virus UNICEF Crveni krst Ministarstvo zdravlja Kosovska Kamenica\nRaka: Vakcina efikasna i protiv novih sojeva koronavirusa, 93 odsto hospitalizovanih nije vakcinisano\nMikrobiolog Ljulj Raka poručuje da je najbolje oružje u borbi sa koronavirusom zapravo vakcina i da je ona efikasna, kako za varijante koje su sada prisutne na Kosovu, tako i za one koje su se pojavile u svetu i za koje se tvrdi da su zaraznije.\nU sedam gradova na Kosovu danas i sutra mobilni timovi za vakcinaciju\nVitija: U poslednja dva meseca pad broja vakcinisanih na dnevnom nivou


Tiroida: Proverite hormonski status na pet godina – Eklinika.rs\nTiroida: Proverite hormonski status na pet godina\nTOPICS:hormonski statussimtpomistatus stitne zlezdestitasta zlezdastitna zlezda\nSmanjena funkcija štitaste žlezde, hipotiroidizam zbog nespecifičnih tegoba teško se prepoznaje. Svaka žena posle od sredine četvrte decenije trebalo bi redovno da kontroliše rad tiroide\nSMANjENA aktivnost štitaste žlezde (hipotiroidizam) čak deset puta je češća kod žena nego kod muškaraca, ali većina njih nije ni svesna da su simptomi koje imaju posledica nedovoljnog lučenja tiroidnih hormona. Jer, tegobe koje se javljaju kod ovog poremećaja, kao što su umor, osećaj hladnoće, gojenje, opstipacija, neuredna menstruacija, često se razvijaju postepeno i nisu karakteristične, pa mogu da ukazuju na neku drugu bolest ili stanje.\no što simptomi hipotiroidizma često maskiraju kliničku sliku, pa se pacijent kasnije javlja lekaru, može da utiče na druge organe, srce, pluća, ili da dovede do steriliteta. Zbog toga je poruka stručnjaka povodom ovogodišnje Međunarodne nedelje štitaste žlezde pravovremeno prepoznavanje tegoba i dijagnostikovanje bolesti.\nAsistent dr Biljana Nedeljković Beleslin, endokrinolog iz Klinike za endokrinologiju, dijabetes i bolesti metabolizma Kliničkog centra Srbije, kaže da se retko viđaju pacijenti sa svim jasnim simptomima:\n– Umor je na primer, česta pojava kod savremenog čoveka, gojenje posledica načina života, a neredovne menstruacije česta pojava kod žena pre menopauze. Ipak, ako osoba ima barem jedan od ovih simptoma, trebalo bi da prekontroliše hormonski status. Tako se jedino i postavlja definitivna dijagnoza.\nNeki pacijenti, međutim, čak i kada nemaju ništa od navedenih simptoma, treba da prekontrolišu stanje hormona štitaste žlezde. To su, prema rečima dr Beleslin oni koji su operisali štitastu žlezdu, piju određene lekove, na primer litijum, imaju pozitivnu porodičnu anamnezu ili autoimunu bolest, kao i trudnice.\n– Takođe, svaka žena posle 35. godine na svakih pet godina treba da proveri hormone štitaste žlezde, jer se broj obolelih žena povećava sa godinama.\nProfesor dr Jasmina Ćirić, iz Klinike za endokrinologiju KCS, kaže da su dijagnostika i lečenje jednostavni.\n– Hipotiroidizam se utvrđuje jednostavnom i brzom analizom krvi kojom se meri nivo tireostimulišućeg hormona (TSH) i tiroksina. Kada se otkrije, hipotiroidizam se vrlo uspešno leči nadoknadom tiroksina i većina pacijenata živi sasvim normalno. Na način lečenja utiču uzrok i stepen kliničke ispoljenosti hipotiroidizma, starosna dob i prisustvo drugih bolesti i stanja pacijenta.\nLek se kod mlađih od 50 godina propisuje u punoj dozi, a kod starijih se povećava postepeno, dok trudnice „zahtevaju“ veću dozu leka. Takođe, i žene koje imaju blago povišen TSH, a planiraju trudnoću treba da se leče.\nJedna grupa pacijenata, i pored terapije ne oseća boljitak, pa je za njih rezervisana kombinovana terapija.\nZa pravilan rad štitaste žlezde začajan je dovoljan unos joda. Manjak ovog elementa može lako da se nadoknadi uzimanjem voda bogatim jodom.\nZABORAVNOST PRVI ZNAK\nProfesor dr Miloš Žarković, endokrinolog, kaže da su posledice smanjenog nivoa tiroidnih hormona vidljive i za samo meseca dana:\n– Nekada je gubitak memorije i zaboravnost prvi znak pada tiroidnih hormona, jer varijacije tiroidnih hormona izazivaju slabiji protok krvi kroz mozak, a to pravi promene u intelektualnom funkcionisanju.


Vesti online / Vesti / Svet / SAD neće napasti Rusiju nuklearnim oružjem zbog Poljske\nPoljski general Valdemar Šipčak izjavio je da će Zapad izvesti nuklearni udar na Rusiju ako Putin napadne Poljsku. Prema njegovim rečima, takvi planovi su u SAD postojali još za vreme Drugog svetskog rata kako bi "zaustavili Crvenu armiju u Poljskoj", a sačuvani su i do danas u slučaju "ruske agresije", piše Olivera Ikodinović za Sputnjik.\nOn je naveo da je za Poljake takav scenario neprihvatljiv, ali da ih ako počne rat niko neće ni pitati za mišljenje.\nGeneral je dodao da nijedna evropska zemlja, uključujući Poljsku, nema šanse protiv ruske vojske. Upravo zato se, naglašava Šipčak, 1999. godine Varšava pridružila Severnoatlantskom savezu. To joj daje garanciju da će joj u slučaju napada saveznici pomoći da se sprovede Član 5 Severnoatlantskog ugovora, koji govori o kolektivnoj odbrani svakog napadnutog člana Saveza.\nU isto vreme, general se požalio da je NATO oslabio i postao manje efikasan. Prema njegovom mišljenju, to je potvrđeno prisajedinjenjem Krima Rusiji i unutrašnjim ukrajinskim sukobom u Donbasu. Pored toga, on je ukazao na predug proces donošenja odluka u NATO-u, pa bi, samim tim Rusija lako mogla da zauzme teritorije baltičkih zemalja, a sama borba između NATO i ruske vojske dogodila bi se u Poljskoj.\nZamenik predsednika Komiteta Državne dume za odbranu Andrej Krasov naglašava da Rusija neće nikoga napasti, jer je mirotvorac, a ne agresor. On je ukazao i na to da Poljska i baltičke zemlje u poslednje vreme često ocrnjuju Rusiju, promovišući interese SAD i da je cilj Varšave upravo da ubedi Vašington da je Poljska veoma važna za SAD i NATO.\nRuski vojni stručnjaci navode da SAD zaista razrađuju mogućnost vođenja lokalnog nuklearnog rata na teritoriji trećih zemalja protiv Rusije ili Kine, ali, kako ističu, nikada se neće odlučiti na strateški nuklearni napad na Rusku Federaciju.\nKako objašnjavaju eksperti, u takvim ratovima SAD ne isključuju korišćenje nuklearne municije nuklearne municije slabije snage. Oni bi mogli da unište podzemne objekte, ne dovodeći konflikt do strateškog praga, kada bi postojao veliki rizik od nuklearnog odgovora.\nRusija je više puta ponovila da nema nameru nikoga da napada, a SAD neće rizikovati i neće izvršiti strateški nuklearni napad na teritoriju Ruske Federacije, jer shvataju da bi u tom slučaju usledio nuklearni napad na njih. Ruski eksperti takođe postavljaju i retoričko pitanje da li su SAD spremne da nastradaju zbog Poljske ili baltičkih zemalja? Odgovor je definitivno - ne, zaključuje Olivera Ikodinović za Sputnjik.


Konkurs - 6. Trijenale tapiserije\nPopunjenu prijavu poslati najkasnije do 20. jula 2017.\nUstanova za izradu tapiserija Atelje 61 poziva vas da učestvujete na 6. Trijenalu tapiserije. Izložba će se održati u septembru 2017. godine u Novom Sadu, u Galeriji Matice srpske. Pravo učešća imaju umetnici koji se problemski bave tapiserijom i umetnošću tekstila kao likovnim izrazom.\nKonkurs - Izbor projekta za Paviljon Srbije na 57. Bijenalu u Veneciji\nMinistarstvo kulture i informisanja Srbije objavilo je Konkurs za predstavljanje Srbije na 57. Bijenalu savremene umetnosti u Veneciji, a zainteresovani kustosi/umetnici/autorski timovi imaju rok do 14. decembra da predlože projekte, imajući u vidu centralnu temu "Viva Arte Viva" koju je osmislila umetnička direktorka 57. Bijenala Kristin Masel (Christine Macel).\nKonkurs - Galerija Centra za kulturu i obrazovanje Rakovica za izložbu 20x20\nKonkurs je otvoren od 15. novembra do 15. decembra 2016.\nGalerija Centra za kulturu i obrazovanje Rakovica raspisuje Konkurs za izložbu malog formata rađenog tehnikom ulja na platnu. Na konkurs se mogu prijaviti svi umetnici koji imaju završenu neku od umetničkih akademija, fakulteta ili škola.\nKonkurs - Udruženje Likovnih umetnika Vrbasa za 2017.\nKonkurs je otvoren do 2. decembra 2017.\nUdruženje Likovnih umetnika Opštine Vrbas raspisuje Konkurs i šalje poziv za saradnju umetnicima, likovnim udruženjima, umetničkim organizacijama ili grupama uključujući sve vidove likovne umetnosti, a u svojstvu samostalnih ili grupnih izložbi u Galeriji ULUV-a (nedovoljno jasan naziv jer postoji SULUV, komentar Art magazina) u slobodnim terminima za 2017-u godinu.\nKonkurs - Kulturni centar "Laza Kostić" u Somboru za izlagačku sezonu 2017.\nKonkurs je otvoren do 1. decembra 2016.\nKulturni centar "Laza Kostić" u Somboru raspisuje konkurs za izbor izložbi (samostalne i grupne izložbe, autorske izložbe i umetničke projekte) koje će biti uvrštene u program Galerije Kulturnog centra "Laza Kostić" Sombor za izlagačku sezonu 2017. godinu. Pravo učešća na konkursu imaju profesionalni umetnici koji su prošli proces umetničkog obrazovanja (Akademija likovnih i primenjenih umetnosti) i delovanja u kulturi, čije je delo, kroz angažman, doživelo umetničku verifikaciju.\nKonkurs - Galerija KC Mladost Futog za samostalne i grupne izložbe za izlagačku 2017.\nKonkurs je otvoren od 24. oktobra do 27. novembra 2016.\nUstanova za kulturu i obrazovanje Kulturni centar Mladost Futog - Galerija KC Mladost Futog raspisuje konkurs za samostalne i grupne izložbe za izlagačku 2017. godinu za oblast savremene likovne umetnosti, fotografije, dizajna i primenjene umetnosti, mulitimedijalne projekte i programe.\nKonkurs - Izrada kalupa biste Josifa Marinkovića\nKonkurs je otvoren do 21. novembra 2016.\nNa osnovu Predloga odluke o postavljanju spomenika Josifu Marinkoviću na površini javne namene u Novom Bečeju br III 02-633- 1/2016, koje je utvrdilo Opštinsko Veće opštine Novi Bečej na svojoj sednici 30. septembrra 2016. godine, Dom kulture opštine Novi Bečej, raspisuje konkurs za izradu kalupa biste Josifa Marinkovića, u znak sećanja na velikog kompozitora solo pesme, rođenog u Novom Bečeju.\nKonkurs - Izlaganje u Likovnoj galeriji Kulturnog centra Vrbasa za 2017.\nPozivaju se svi zainteresovani likovni, primenjeni i multimedijalni akademski umetnici, kao i umetničke grupe i udruženja likovnih umetnika, da daju svoje predloge za organizaciju samostalnih ili grupnih izložbi u Likovnoj galeriji Kulturnog centra Vrbasa za 2017. godinu.\nKonkurs - Kulturni centar Gornji Milanovac za izlaganje u Likovnom salonu u 2017.\nKonkurs je otvoren do 14. oktobra 2016.\nKulturni centar Gornji Milanovac raspisuje konkurs za samostalne i autorske izložbe u Likovnom salonu za period 10. januar - 30. jun 2017. godine (jedanaest termina u trajanju od 15 dana).


Zakerberg priznao grešku - Svet - Dnevni list Danas\nPočetna » Svet » Zakerberg priznao grešku\nAfera kompanija Fejsbuk i Kembridž analitika o zloupotrebi miliona ličnih podataka\n1Piše: I. Š. M. 23. marta 2018. 14.00 Izmenjeno: 14.01\nČelni čovek Fejsbuka ćutao je pet dana, od kada je i izbio skandal vezan za zloupotrebu ličnih podataka gotovo 50 miliona korisnika Fejsbuka u političke svrhe, preko kompanije Kembridž Analitika. Zakerberg je priznao da je politika koja je dopustila zloupotrebu miliona ličnih podataka narušila poverenje između Fejsbuka i ljudi koji dele svoje podatke sa nama i očekuju da ih zaštitimo. „Mi imamo odgovornost da zaštitimo podatke korisnika te ukoliko ne možemo to da uradimo, onda ne zaslužujemo ni da služimo našim korisnicima“, napisao je Zakerberg. Ukazao je da je kompanija već promenila neka svoja pravila koja su omogućavala kršenje i dodao: „Napravili smo greške, moramo još mnogo da učinimo, korak po korak“.\nDirektorka poslovanja kompanije Fejsbuk Šeril Sandberg priznaje da je ovaj skandal poljuljao poverenja javnosti u nas, te da duboko žali što je do toga došlo. Zakerberg je izrazio spremnost da svedoči pred Kongresom SAD i ukazao da se ne protivi da Fejsbuk ubuduće bude podložan dodatnim propisima i regulativama. Kompanija će, kako je naveo, istražiti aplikacije koje su imale pristup „velikoj količini podataka“ pre promena 2014. Odbio je da definiše „veliku količinu podataka“, te koliko će tačno aplikaciji biti predmet istrage, ali je ukazao da je reč o hiljadama. Kompanija će takođe informisati one čiji su podaci zloupotrebljeni uključujući i ljude koje je direktno „pogodilo istraživanje naučnika Aleksandra Kogana“. U onlajn peticiji u kojoj se zahteva istraga i da se otkriju ljudi čiji su podaci zloupotrebljeni od vikenda je prikupljeno 15.000 potpisa. Fejsbuk je obećao dodatne restrikcije podacima kojima može da pristupi treća strana kada se korisnik uloguje na svoj profil, te gašenje aplikacija koje nisu u upotrebi duže od tri meseca.\nDŽonatan Olbrajt, istraživački direktor Tou Centra za digitalno novinarstvo, u izjavi za Gardijan kaže da je razočaran činjenicom da je Fejsbuk toliki vremenski period omogućavao pristup treće strane ličnim podacima korisnika ove društvene mreže. „Ovaj problem je deo Fejsbuka i ne može se odvojiti kao „nesretan slučaj zloupotrebe“. „To je bila standardna praksa, Fejsbuk je bukvalno trčao ka uspostavljanju alata koji su stavili na raspolaganje lične podatke korisnika marketinškim partnerima i novim poslovnim vertikalama. Stoga, ovo je nešto što je inherentno za kulturu i dizajn kompanije“.\nNastavlja se pad akcija Fejsbuka\nKompanija Fejsbuk izgubila je u prethodna dva dana oko 50 milijardi dolara u tržišnoj vrednosti zbog krize s podacima korisnika. Situacija s najvećom društvenom mrežom bi se mogla dodatno pogoršati pošto se javljaju pozivi za bojkot ili brisanje naloga. Dvodnevni pad vrednosti Fejsbuka je najgori od jula 2012, kada su akcije Fejsbuka ponuđene na inicijalnoj javnoj ponudi za 38 dolara, navodi Blumberg.\nUniverzitet Kembridž traži dokaze\nLondon – Univerzitet Kembridž juče je zatražio od Fejsbuka da potvrdi da li je iskoristio eventualno univerzitetske podatke, izvore ili objekte za prenošenje podataka Kembridž Analitici. U saopštenju ovog Univerziteta navodi se da pažljivo prate aktivnosti i traže relevantne dokaze vezane za Kogana, koji je u središtu skandala između Fejsbuka i Kembridž Analitike. Kogan, kako se navodi, neće biti suspendovan sa Univerziteta te će nastaviti svoje „akademsko istraživanje“.\nfejsbuk, mark zukenberg, skandalNjujork\n24. marta 2018. u 12.01\nBravo…ko priznaje pola mu se prašta…imamo li mi pošteni korisnici od toga i materijalne vajde?


Radovan Laban, sudija Ustavnog suda Kosova\n"Na osnovu Ustava Kosova, člana 118. obzirom na stečene uslove, zahtevamo da predložite predsednici države, Vjosi Osmani, razrešenje sudije Ustavnog suda Radomira Labana", naveo je Slobodan M. Vujičić.\nOn navodi da je sudija Radomir Laban "član kriminalne organizacije sa severa Kosova i da kao član takvog društva ne bi smeo obavljati funkciju sudije".\n"Sudija Ustavnog suda Kosova, Radomir Laban, je jedan od najbližih saradnika opasne kriminalne organizacije sa severa Kosova, tačnije njenog vođe Milana Radoičića pod čijom je apsolutnom kontrolom i politička partija Srpska lista. Zbog njihove bliskosti i uske saradnje, Radoičić je Labanu poverio da na centralnom Kosovu vodi kadrovsku politiku Srpske liste, a što kao sudija Ustavnog suda ne bi smeo da čini", ističe Vujičić.\nOtkriva da je Milan Radoičić predložio Labana za člana Ustavnog suda, kada je njegovo imenovanje podržao 71 poslanik Skupštine Kosova.\n"Takav sramni čin vođen isključivo unutarpartijskim interesima tadašnjih koalicionih partnera Srpske liste snažno je urušio kredibilitet najvišeg republičkog organa", zaključuje on.\nVujičić podseća da je sudija Ustavnog suda Kosova, Radomir Laban u Srbiji osuđen na 6 godina zatvora u sudskom procesu zvanom "carinska mafija" za krivično delo primanje mita, zloupotrebe službenog položaja i falsifikovanje isprava, a da se od 2014.godine nalazi na Interpolovoj poternici.\n"Dotični ne samo da ugrožava integritet Ustavnog suda Kosova već i bezbednost celokupnog državnog sistema", dodaje Vujičić.\n19.09.2021 ’’Novaku ću preneti da mu je lepa domovina’’ (375)


Zašto je fokus najbitnija poslovna veština\n„Svestran“ je uglavnom kompliment koji govori o nekome ko poseduje mnoštvo veština, međutim često se dešava da takve osobe nisu valjano usavršile nijednu od tih veština.\nKada je reč o preduzećima, preširok dijapazon sfera može da dovede do gubitka ciljnog tržišta, što je samo po sebi štetno. Potpuno je razumljivo da želite da zadržite svoj status u promenljivom svetu poslovanja, međutim, ukoliko se previše fokusirate na to da svoju firmu učinite što je više moguće raznolikom, rizikujete da izgubite fokus sa onoga što je zaista važno.\nUkoliko izgubite fokus, gubite i mušterije koje će se okrenuti drugim kompanijama koje posluju bolje u nekoj određenoj sferi. Gubitak mušterija označava gubitak novca – stoga je prilično jasno koliko brzo ovo može dovesti do potpune propasti vaše kompanije.\nVerovatno znate mnoštvo primera različitih kompanija čijeg se doba procvata jasno sećate, međutim, ukoliko ih neko pomene danas, često podsećaju na drevne legende – nekada su bili najmoćniji, ali danas su potpuno nevažni.\nKako povratiti fokus\nUkoliko skrenete sa putanje, gubitak fokusa može da dovede do raspada vašeg poslovanja. Mušterije će vam ostati odane dokle god smatraju vaš proizvod vrednim. Ukoliko vaša konkurencija ima pristup koji je više fokusiran, rizikujete da izgubite vredne mušterije.\nIznenađujuće je to što mnoge kompanije ne smatraju fokus najvažnijom veštinom. Sve ove kompanije neretko zaostaju u svetu poslovanja. Kada stvarno usmerite pažnju na neku specifičnu sferu, veoma je lako postati najbolji.\nVeoma je jednostavno pronaći fokus. Razmislite o svojim počecima i uporedite ih sa sadašnjim stanjem. Uglavnom su prvobitni ciljevi koje ste sebi postavili fokusirani na jednu sferu industrije. Vratite se unazad svojim prvobitnim ciljevima i preusmerite svoje napore na jednu tačku. Moguće je da je vaša kompanija u velikoj meri odlutala od prvobitnog cilja, međutim, jednom kada preusmerite svoje težnje možete lako uključiti i nove trendove koji će vaše poslovanje učiniti modernim i relevantnim za tržište.


Nejasne prognoze za tržište poliamida - vesti - srp\nNejasne prognoze za tržište poliamida\nTema ovogodišnjeg evropskog simpozijuma o najlonu, koje se održavalo 5. i 6. marta u Frankfurtu, bili su trenutni događaji i razvoj svetskog tržišta poliamida (PA), s naglaskom na posledice tih pomaka za Evropu. Događaj organizuje društvo za tržišna istraživanja i savetovanje PCI Nylon iz Bad Homburga.\nBudućnost industrije poliamida je nakon razmerno uspešnih godina nejasna. Rekordne marže i ograničena raspoloživost ključnih sastojaka za proizvodnju PA je uzrokovala talas porudžbina, koji će uzrokovati višak svih proizvoda od PA. Čak ako se i svi projekti ne sprovedu, znatno će se smanjiti izvozne mogućnosti za brojne evropske proizvođače. U očekivanju tih promena buknuo je i rat cenama, a proizvođači se bore za svoj tržišni udeo.\nNeki predstavnici iz industrije veruju, da su nedavni događaji logična posledica rekordnih cena u razdoblju 2010/2011 kao i da će se konačno uspostaviti normalni tržišni uslovi, a drugi najavljuju strukturne i važne promene poslovnih pristupa i strategija.


Beogradska Bankarska Akademija - Reindustrijalizacijom do razvoja\nReindustrijalizacijom do razvoja\nDatum kreiranja: 23 jun 2010\nPodsticanje proizvodnje za izvoz i štednje ključne su poluge održivog privrednog rasta Srbije, poručili su stručnjaci okupljeni na međunarodnom naučnom simpozijumu „Novi model privrednog razvoja Srbije” koji je ovih dana organizovala Beogradska bankarska akademija\nsubota, 19. jun 2010\nStrategija održivog privrednog rasta Srbije u narednom periodu trebalo bi da se zasniva na konceptu “reindustrijalizacije”, tj. na ekonomskom podsticaju porasta proizvodnje industrijskih/materijalnih/razmenljivih proizvoda, posebno u onim granama industrije čiji su proizvodi konkurentni na inostranim tržištima, kao i na selektivnom stimulisanju poljoprivredne proizvodnje saobrazno usvojenim prioritetnim granama i oblastima proizvodnje u poljoprivredi. To će dovesti do porasta izvoza, daljeg razvoja proizvodnje, zaposlenosti i bržeg privrednog rasta.\nPored stimulisanja izvoza, druga ključna poluga održivog privrednog rasta Srbije jeste porast štednje, što se može ostvariti blažom poreskom politikom odnosno politikom manjih stopa oporezivanja prihoda od kamata na štednju. Štednja je osnovni izvor investija – ključne determinante privrednog rasta, a investicije se, takođe, mogu povećati poreskim stimulacijama proizvođača da investiraju u nabavku nove opreme i proširenje postojećih proizvodnih kapaciteta što će, sa svoje strane, stimulisati porast broja zaposlenih a veći broj zaposlenih direktno i posredno (preko porasta agregatne tražnje) dovodi do većih stopa privrednog rasta.\nOvo je, prema rečima profesora dr Hasana Hanića, poruka stručnjaka okupljenih na međunarodnom naučnom simpozijumu „Novi model privrednog razvoja Srbije” u Beogradskoj bankarskoj akademiji - Fakulteta za bankarstvo, osiguranje i finansije (16. i 17. juna) u Beogradu. U referatima i diskusijama više od 50 autora iz Srbije, Crne Gore, Bosne i Hercegovine, Slovenije, Mađarske, Poljske, Češke, Slovačke, Francuske, Nemačke, V. Britanije i SAD bavilo se iznalaženjem odgovora na najvažnija pitanja i probleme, koja treba da doprinesu formulisanju (nove) strategije privrednog razvoja Srbije.\n“Presušili” inostrani izvori finansiranja\n“Privreda Srbije ulazi u tešku fazu razvoja u kojoj će se suočiti sa značajnim razvojnim ograničenjima jer su: iscrpene mogućnosti finansiranja privrednog rasta po osnovu donacija iz inostranstva. Snižen je stepen atraktivnosti Srbije za strane direktne, grinfild i braunfild investicije. Znatno je smanjen (a uskoro će gotovo sasvim iščeznuti) prihod od privatizacije. Strane direktne investicije konstantno opadaju od 2006. godine; u 2009. strane direktne investicije bile su za 59 % manje nego 2006. godine! S obziroma na stepen atraktivnosti privredno-pravno-političkog ambijenta i relativno nizak imidž Srbije, u poređenju sa konkurentskim zamljama u regionu, u narednom srednjeročnom periodu ne možemo očekivati signifikantan porast stranih direktnih investicija u privredu Srbije,” konstatuje dr Hanić.\nEkonomisti su se složili i da je snižen stepen konkurentnosti privrede Srbije (u 2009. u odnosu na 2008. godinu privreda Srbije oslabila je svoju konkurentnost na inostranim tržištima za osam mesta i u skupu od 133 zemlje nalazi se u poslednjoj trećini); prema vrednosti indeksa kvaliteta komparativnih prednosti, Srbija se u skupu od 133 zemlje sa liste Svetskog ekonomskog foruma, koje stvaraju preko 98% bruto domaćeg proizvoda čitavog sveta, nalazi na zabrinjavajućoj poziciji na rang listi – na 111. mestu.\nUz veoma visoku stopu nezaposlenosti i opadajuću stopu zaposlenosti, Srbija ima latentno visoku stopu inflacije. U martu 2010. godine stopa inflacije iznosila je 1,2 %.\n„Kada se u obzir uzme stopa inflacije u prva četiri meseca 2010. godine, ostvareni i očekivani pad vrednosti dinara u odnosu na evro, skroman rast izvoza i stagnacija i opadanje obima stranih direktnih investicija može da dovede do stope inflacije na godišnjem nivou od 8 do 9 %”, procenjuje profesor Hanić.\nZbog pada opšte privredne aktivnosti i izražene nelikvidnosti privrede, realni fiskalni prihodi sporije rastu od rashoda što generiše relativno visok budžetski deficit u poređenju sa bruto domaćim proizvodom, zaključili su učesnici ovog skupa.\n„Planirani budžetski deficit u odnosu na bruto domaći proizvod u 2010. godini iznosi 4 %. Međutim, zbog sprijeg rasta budžetskih prihoda (usled sporog rasta opšte privredne aktivnosti) u poređenju sa rastom budžetskih rashoda, stvarni budžetski deficit će iznositi oko 5 % bruto domaćeg proizvoda, što je prihvatio i Međunarodni monetarni fond”, kaže dr Hanić.\nBalast javnog duga\nUpozoravajući da javni dug Srbije iznosi oko 32 % bruto domaćeg proizvoda i da se relativno brzo povećava, „tako da predstavlja ozbiljno razvojno ograničenje za rast privrede; s obzirom na relativni nivo javnog duga, s jedne strane, i profil države Srbije kao dužnika”, prof. Hanić ocenjuje da je „Srbija nadmašila kritičnu granicu iznad koje javni dug u značajnoj meri usporava privredni rast. Primenom adekvatnije metodologije obračuna relativnog javnog duga smatramo da bi se pokazalo da je javni dug veći nego što ga statistika sada iskazuje”.\nPosebno pitanje je i ostvarivanje projekta vlasničke restitucije, što implicira relativno velike finansijske obaveze države Srbije prema ranijim vlasnicima.\n“Postoje različite procene u pogledu visine obaveza države prema vlasnicima imovine koja je predmet restitucije. U svakom slučaju, radi se o relativno velikom iznosu koji država Srbija nije u stanju da izmiri odjednom. Stoga je rešenje, po mom mišljenju, u tome da država umesto keša vlasnicima da obveznice sa sukcesivnim rokovima dospeća na period od, recimo, 20 godina”, savetuje dr Hanić.\nAko javni dug nastavi da se povećava brzinom kao u poslednjih godinu i po dana, postoji realna opasnost da se neto strana aktiva smanji ispod kritične granice koja je predviđena aranžmanom Vlade Srbije i Medjunarodnog monetarnog fonda. Jer, spoljni dug Srbije, koji iznosi oko 70 % bruto domaćeg proizvoda je, takođe, prešao „gornju granicu tolerancije” i limitirajuće deluje na rast i razvoj privrede u narednom periodu.\nDinar sve “mršaviji”\nZbog precenjene vrednosti dinara uvoz se u proteklom periodu povećavao relativno brzo u odnosu na rast izvoza, što je uticalo na depresijaciju dinara (samo u poslednjih godinu i po dana dinar je u odnosu na evro oslabio za 35 %). Istovremeno, potrošnja je u proteklom desetogišnjem periodu prekomerno rasla, daleko premašajući realne okvire.\nBudžetski deficit u službi razvoja (?)\n“Uzimajući u obzor sve ove parametre zaključili smo da Strategija privrednog razvoja Srbije u narednom periodu treba da se zasniva na sledećim elementima: treba razviti model dinamičkog planiranja intervala dozvoljenog budžetskog deficita, što podrazumeva definisanje ex ante gornje granice budžetskog ograničenja u funkciji visine stope rasta bruto domaćeg proizvoda. Konkretno, da bi se sprečila nekontolisana javna potrošnja odnosno budžetski deficit (u odnosu na bruto domaći proizvod), naročito u izbornim periodima, s jedne strane, i da bi se obezbedilo da budžetski deficit ima razvojnu funkciju, trebalo bi razviti model kojim bi se unapred za svaku godinu narednog petogodišnjeg perioda (u Skupštini Srbije) usvojile donja i gornja granica relativnog budžetskog deficita. Po tom modelu relativni budžetski deficit bi se kretao ka gornjoj granici u godinama kada su stope rasta bruto domaćeg proizvoda niske (tako da budžetski deficit podstiče privredni rast), a prema donjoj granici unapred određenog intervala u godinama kada se ostvaruju relativno više godišnje stope rasta bruto domaćeg proizvoda”, kaže dr Hanić, prenoseći kako su na ovom skupu stručnjaci “nacrtali” novi model privrednog razvoja Srbije.\nEkonomisti su političarima poručili, takođe, i da bi relativni nivo javnog i spoljnjeg duga trebalo unapred odrediti, tako da se oslabi limitirajuće dejstvo ovih faktora na budući privredni rast Srbije.\nIzvoz primarni cilj\nU zaključcima se navodi i da uz obezbeđenje stabilnosti cena, cilj monetarne politike Narodne banke Srbije treba da bude uravnotežen devizni kurs dinara, koji će doprinositi porastu konkurentnosti privrede Srbije i, sledstveno tome, povećanju izvoza, domaće proizvodnje i zaposlenosti te održivosti privrednog rasta i razvoja Srbije.\n“Uz jasno definisane razvojne prioritete u oblasti industrije i poljoprivrede i boljom koordinacijom monetarno-kreditne i fiskalne politike trebalo bi podsticati izvozno orijentisanu proizvodnju razmenjivih, materijalnih dobara i, na taj način osigurati veći doprinos realnog sektora ukupnom privrednom rastu koji je, inače, u proteklom periodu bio temeljen na nesrazmerno velikom učešću uslužnog sektora”, kaže dr Hanić pojašnjavajući da je rast bruto domaćeg proizvoda u periodu od 2000. do 2008. godine bio dominantno (više od dve trećine) generisan rastom vrednosti usluga - odnosno nematerijalnih, tj. nerazmenljivih proizvoda (telekomunkacionih, saobraćajnih, finansijskih i drugih usluga).\nUmesto prekomerne potrošnje - štednja\nOdgovarajućom politikom oporezivanja prihoda od kamata i podsticajnom poreskom politikom trebalo bi stimulisati štednju i investicije, ključne determinante održivog privrednog rasta Srbije u narednom periodu, poručuju stručnjaci jer, kako kažu, štednja u Srbiji je relativno mala u odnosu na visinu nacionalniog dohotka, što znači da je tzv. granična sklonost ka štednji relativno mala. To inače odgovara ekonomskoj zakonomernosti da granična sklonost ka štednji opada sa opadanjem relanog dohotka. Nivo štednje je niži nego što bi inače bio kada bi poreska politika u domenu oporezivanja prihoda od kamata bila blaža, tj. kada bi stopa poreza na kamate od štednje bila manja od postoječe, koja iznosi 20 %.\nOstaje da se vidi da li će ove poruke stručnjaka nadležni u zakonodavnoj i izvršnoj vlasti Srbije saslušati i, naravno, prihvatiti. Ova lekcija stručnjaka političarima ne bi se smela “preskočiti” jer vreme za delovanje ističe.\n„Rast privrede koji se zasniva na prekomernom porastu potrošnje - izvan realnih granica koje postavlja proizvodno/prihodni okvir, na stalnom i rastućem zaduživanju države i preduzeća u zemlji i inostranstvu je, dugoročno posmatrano, neodrživ”, upozorava dr Hanić.\nPreuzeto sa www.balkanmagazin.net


Najveća transakcija u istoriji ruske automobilske industrije - Biznis Info\nYou are at:Home»Auto»Najveća transakcija u istoriji ruske automobilske industrije\nFrancuski “Renault” i drugi akcionari “Avtovaza” uložili su u najvećeg ruskog proizvođača automobila nešto više od milijardu eura kako bi mu pomogli da riješi finansijske probleme.\nTransakcija je najvećim dijelom sprovedena kroz pretvaranje duga u dioničarske udjele, a njena ukupna vrijednost iznosi 107 milijardi rubalja (1,3 milijarde eura), objavio je Rostec, konglomerat u vlasništvu ruske države i akcionar “Avtovaza”, uz grupu Renault-Nissan, prenio je portal Ekonomski Online.\n“To je najveća transakcija u istoriji ruske automobilske industrije”, izjavio je direktor “Rosteca” Sergei Čemezov.\n“Ustvari, uloženo je više od 100 milijardi rubalja u razvoj fabrike i u brend LADA”, naglasio je.\nRestrukturiranjem se udio “Renaulta-Nissana” u zajedničkom ulaganju sa “Rostecom” povećava na 61,1 odsto, a udio tog zajedničkog poduhvata u “Avtovazu” na 83,5 odsto.\nEkonomska kriza posebno je teško pogodila “Avtovaz“, najvećeg proizvođača automobila u nekadašnjem Sovjetskom Savezu, što pokazuje i podatak o prepolovljenoj prodaji automobila na domaćem tržištu početkom ove godine.\nNjegova fabrika u gradu Toljatiju sada zapošljava upola manje radnika nego prije desetak godina, a trenutno, uz modele Lada, proizvodi jeftinije brendove Dacia i Datsun iz sastava grupe “Renault-Nissan”.\nautomobiliBankeenergijaKonzumzapošljavanjeAgrokorVlada FBiHCijeneIzvozSASEMMFinvesticijeNaftaturizamstrane investicijeBingo


Nema podrške za nastavak plaćanja RTV taksi putem telekom operatera do kraja 2017. godine – Radio Feral\n04/05/2017 Mirza Musanovic\t0 Comments\nDom naroda Parlamentarne skupštine BiH na današnjoj sjednici nije podržao principe Prijedloga zakona o izmjeni Zakona o Javnom radiotelevizijskom sistemu BiH koji je predložio Predstavnički dom državnog parlamenta, a koji je predviđao da RTV taksu nastave naplaćivati telekom operateri do kraja 2017. godine.\nDelegati su prihvatili mišljenje Komisije za vanjsku i trgovinsku politiku, carine, saobraćaj i komunikacije Doma naroda koja nije podržala predloženi zakon, tako da po proceduri to znači da je zakon odbijen.\nU vezi s tim je prihvaćen zaključak prema kojem Dom naroda zahtijeva od Vijeća ministara BiH, Ministarstva komunikacija i prometa i Upravnog odbora BHRT-a da hitno pristupe realizaciji zaključaka koje je Dom naroda ranije usvojio.\nDom naroda odgodio je razmatranje principa Prijedloga zakona o izmjeni i dopuni Zakona o radu u institucijama BiH čiji je predlagač Predstavnički dom državnog parlamenta.\nDelegati su usvojili zaključak o formiranju Interresorne radne grupe za izradu zakona o ispitivanju porijekla imovine zvaničnika u institucijama BiH.\nUsvojen je Izvještaj o radu Agencije za prevenciju korupcije i koordinaciju borbe protiv korupcije za 2016. godinu, te Izvještaj o radu Komisije za izbor i praćenje rada Agencije za prevenciju korupcije i koordinaciju borbe protiv korupcije Parlamentarne skupštine BiH za 2016. godinu.\n← Vlada Federacije BiH: Aerodromu u Tuzli 2 miliona KM\nNačelnik Sead Džafić boravio u Vladi FBiH gdje je razgovarao sa ministrima o pomoći za Kalesiju →


Vesti online / Vesti / Svet / Pucnjava zbog zastave, albanska policija ubila Grka\nUbistvo je izazvalo oštru reakciju Atine. Albanski mediji su objavili da je ubijen Konstantinos Kacifas (35), koji je pucao iz "kalašnjikova" na albanske policajce koji su skidali zastavu.\nAlbanska policija tvrdi da je Kacifas pucao na njih i da su oni uzvratili vatrom i ubili ga. Grčko Ministarstvo spoljnih poslova je istaklo da je "neprihvatljivo da je operacija rezultirala gubitkom ljudskog života".\n* Pucnjava u Atini: Vatreni okršaj Rusa i Albanaca na ulici\nIspred albanske ambasade u Atini zbog ubistva Grka protestovali su članovi kranje desničarske "Zlatne zore", zbog čega je ulica bila zatvorena. Albanski mediji izveštavaju da je Kacifas bio član "Zlatne zore", navodi AP.\nKacifas je rođen i odrastao u Bularatu, selu na šest kilometara udaljenom od granice sa Grčkom, a od nedavno je živeo u Atini.\nU saopštenju albanske policije se navodi da je Kacifas prvo pucao u vazduh, a potom i na policijska vozila koja su mu se približavala.U saopštenju se dodaje da se Kacifas sakrio na obližnjoj planini i da je i nastavio da puca na policijace. Albanska policija navodi da je ubijen u razmeni vatre, prenosi AP, dodajući da je Kacifas imao i albansko i grčko državljanstvo.\nSRBIJA Palma: Srbima i Grcima Albanija zajednički neprijatelj\nSVET Oružani sukob između Grka i Albanaca iz finansijskih razloga


Direktor EUB 2020 Predrag Jušković: Zdravlje i sport su pobedili - European Universities Games is under construction\nHome/EUSA, Vesti/Direktor EUB 2020 Predrag Jušković: Zdravlje i sport su pobedili\nEvropska asocijacija univerzitetskog sporta i Organizacioni odor 5. Evropskih univerzitetetskih igara Beogad 2020 su doneli odluku o odlaganju Igara do leta sledeće godine. Tim povodom razgovarali smo sa Predragom Juškovićem, direktrom preduzeća EUB2020 zaduženim za organizaciju ovih igara.\n– Ovo je jedina prava i racionalna odluka u ovom trenutku, kaže nam Predrag Jušković, direktor EUB2020. Čak mogu da kažem da su sport i zdravlje pobedili ovom odlukom da se Igre održe tek kada se stvore uslovi za to. Sport i zdravlje idu ruku pod ruku i ukoliko nemamo potpuno zdravu, pozitivnu atmosferu i naravno uslove za zdrav život nikakve igre, takmičenja, bez obzira na bilo šta, ne treba organizovati. Zdravlje ljudi, studenata sportista, volontera, svih učesnika, gostiju, publike je najvažnije.\n– Od početka pandemije korona virusa, nastavio je Jušković, kao odgovorni ljudi zabrinuti za zdravlje zaposlenih, učesnika i volontera, svakog dana smo pratili razvoj situacije, izjave Svetske zdravstvene organizacije, kriznog štaba Vlade Srbije, naših epidemiologa. Na početku delovalo je da, ukoliko ovo vanredno stanje prodje do prve polovine aprila da se Igre mogu možda i održati ili pomeriti za avgust. Bili smo u stalnoj komunikaciji sa predsednicom Organizacionog odbora, članovima Izvršnog komiteta i predstavnicima EUSA u donošenju konačne odluke. Međutim, kako je bilo evidentno da će pandemija potrajati i u aprilu, sve je govorilo da se mora doneti ovakva najispravnija odluka. Pored toga svi učesnici Igara, oni koji su se već prijavili i oni koji bi se prijavili nisu učestvovali u studentskom životu, nisu pohađali nastavu, nisu trenirali i ne bi bilo realno da se u takvim uslovima i takmiče. Sve je u svetu i našoj zemlji stalo. Kako u tim uslovima održati Igre je veliko pitanje.\n– Moram se zahvaliti prvo predsednici i članovima Vlade Srbije na razumevanju i podršci Igrama, na ovoj vrlo značajnoj odluci da se Igre održe sledeće godine i da se završe svi započeti radovi, pripremne i organizacione aktivnosti, kako bi mogli da ostvarimo naš cilj da ovo budu najbolje i najveće do sada organizovane Igre.\nIako danas imamo druge prioritete, zdravlje i kvalitet života studenata su naši jednako bitni prioriteti u narednom periodu. Zahvaljujem se isto tako i vodećim ljudima Evropske univerzitetske sportske asocijacije na razumevanju, jer pomeranje Igara na sledeću godinu, kada imaju i druga takmičenja u svom programu, nije bila laka odluka. I na kraju zahvaljujem se zaposlenima u preduzeću i predstavnicima granskih saveza koji su prethodnom periodu marljivo radili na organizaciji igara a posebna zahvalnot i našim volonterima.Skoro oko dvehiljade volontera do sada se prijavilo da se uključe u organizaciju Igara. Znam sa kolikom energijom i radošću su se veselili Igrama u julu 2020. Mnogi od njih su se danas uključili da pomognu starijim i drugim ugroženim licima u uslovima gde je pomoć najpotrebnija. Svi ti volonteri će biti deo naše organizacije sledećih Igara, zaključio je Predrag Jušković.


BOLJI USLOVI SMEŠTAJA ZA DECU IZ DEČJEG SELA\nNaslovna/Grad/Beograd/BOLJI USLOVI SMEŠTAJA ZA DECU IZ DEČJEG SELA\nPripreme za školsku godinu uveliko su počele, a izbor rančeva, svezaka i kompletnog školskog pribora ove godine upotpunjen je dodatnom opremom neophodnom za obrazovne aktivnosti, kao što su laptopovi, računari, štampači, slušalice, miševi, tastature i magnetne table.\nKupce u Tempo hipermarketima i Mega Maksiju i ove sezone očekuju dodatna sniženja školskog pribora. Prilikom nabavke određenih artikala iz ovog asortimana kupci imaju priliku da pruže doprinos sada već tradicionalnoj humanitarnoj akciji „Dobro delo za SOS Dečije selo“, zahvaljujući kojoj će najmlađima u Dečijem selu biti poboljšani uslovi smeštaja u porodičnim kućama i obezbeđeno kvalitetnije grejanje.\nKupovinom naznačenih svezaka, flomastera i bojica biće izdvojen dinar, od pernice deset dinara, a od svakog kupljenog ranca 50 dinara za decu iz SOS Dečjeg sela.\n„Svako dete treba da ima pravo na srećno detinjstvo i školovanje. Septembar, i nova školska godina, je uvek jedan značajan početak, i trebalo bi da bude i radostan događaj za đake i njihove porodice. Zahvaljujući dugogodišnjoj podršci kompanije Delez Srbija, i svima koji učestvuju u akciji ’Dobro delo za SOS Dečije selo’, i mi smo u mogućnosti da obezbedimo potrebnu podršku mališanima iz SOS Dečijeg sela. Ovim putem se zahvaljujemo svima i pozivamo sve roditelje, bake i deke, da se uključe u akciju kupovine školskog pribora i da na taj način doprinesu da, i za našu decu, taj početak bude što bezbrižniji“, rekla je Vesna Mraković Jokanović, direktorka SOS Dečijeg sela Srbija.\nGrađani širom Srbije imaće priliku da do 9.septembra, do kada traje akcija „Dobro delo za SOS Dečije selo“, pruže podršku deci kupovinom školskog asortimana i omoguće im da imaju što lepši polazak u školu.\nU humanitarnu akciju koju kompanija Delez Srbija realizuje četvrtu godinu zaredom uključili su se dobavljači Statovac, Gataric, Marina company, Extra Tropic Trade, Novo Beogradsko Knjižarsko, MD International, Ilijanum, Univerzal, Optimum i Eurocom.\nPredhodno C kafa iz Srbije s ljubavlju!\nSledeće Olimpijska lepotica puna gostiju: Jahorina beleži najuspešniju letnju sezonu u istoriji


Uz to, Severna Koreja poručuje da će možda potražiti novi put, prenosi Rojters.\nSavetnik u misiji Severne Koreje u UN-u u Ženevi Džu Jong Čol rekao je da je u protekle dve godine njegova zemlja prestala da vrši nuklearne probe i testove interkontinentalnih balističkih raketa kako bi razvila poverenje izmedju Pjongjanga i Vašingtona, prenosi Rojters.\nMeđutim, kako je naveo, SAD su odgovorile tako što su sprovele više desetina zajedničkih vojnih vežbi sa Južnom Korejom na poluostrvu i tako što su uvele sankcije.\n- Pošto je postalo jasno da SAD nisu promenile svoju ambiciju da blokiraju razvoj Severne Koreje i uguše njen politički sistem, ne vidimo razlog da jednostrano budemo vezani za obaveze koje druga strana ne poštuje - rekao je on na konferenciji UN o razoružanju.\nSAD je optužio za primenu "najbrutanijih i neljudskih sankcija" i upozorio da ako SAD nastave sa "neprijateljskom politikom" prema Severnoj Koreji, neće doći do denuklearizacije Korejskog poluostrva.\n- Ako SAD pokušaju da sprovedu jednostrane zahteve i ustraju na nametanju sankcija, Severna Koreja može biti primorana da traži novi put - poručio je on.\nSevernokorejski lider Kim Džong Un dao je rok od godinu dana za pregovore o denuklearizaciji sa SAD, a savetnik Bele kuće za nacionalnu bezbednost Robert O'Brajan poručio je tada da su SAD otvorile kanale komunikacije.\nO'Brajan je rekao da se nada kako da će se Kim pridržavati obaveza o denuklearizaciji, na koje se obavezao tokom samita sa američkim predsednikom Donaldom Trampom.\nTRAMP NIJE PRESREĆAN, ALI.... "Pjongjang ne krši nijedan sporazum raketnim testovima, ponovo ću se videti sa Kimom"


Kif: U Srbiji ima puno dobrih novinara ali oni i mediji osećaju pritisak\n08. jul 2019.\nBeta | 08. jul 2019.\nOdlazeći britanski ambasador Denis Kif izjavio je da u Srbiji ima puno dobrih novinara i da iz razgovora sa njima zna da se i oni i mediji osećaju pritisnutim, i da ambijent koji postoji nije dobar za razvoj demokratije.\n„Mislim da je veoma važno da mediji budu u stanju da igraju aktivnu, živu i pozitivnu ulogu u javnom životu. To je jedan od razloga što radimo sa medijima, posebno u oblasti društvenih mreža koje su budućnost“, rekao je Kif za izdanje lista Danas od subote.\nOn je rekao da mediji u Srbiji imaju isti problem kao mediji u svetu – stari biznis model televizija ili novina više ne funcioniše i da „ako mediji žele da nastave da igraju svoju ulogu moraju da se adaptiraju“.\nPrema njegovim rečima, „zdravi i enegrični mediji su centralni preduslov za ravoj svake demokratije“.\n„Neću praviti paralele između bitanskih i srpskih medija, posebno ne bih govorio o ovdašnjim tabloidima koji fabrikuju laži i šire teorije zavere. To što rade zaslužuje samo prezir, a ne neku posebnu analizu ili pažnju“, rekao je Kif, odgovarajući na pitanje da uporedi medije u Britaniji i Srbiji.\nIznenadne promene u odnosu prema medijima na vrhuncu epidemije u Vranju\nUrušio se deo zgrade stare kragujevačke pijace, novinaru N1 branili da snima\nIPI pažljivo prati odluku o ponovnom suđenju za ubistvo srpskog novinara Slavka Ćuruvije\n← „Bela golubica“ za Vladimira Solovjeva\nAnketa: Vučić ističe da ne čita Danas kako bi uticao na građane →


Kompanija Coral SRB D.O.O. Beograd, vlasnik licence brenda Shell u Srbiji, nastavlja dinamično širenje u regionu otvaranjem četvrte benzinske stanice. Nova benzinska stanica otvorena je u Valjevu - Va1.info\nNaslovna/Vesti/Kompanija Coral SRB D.O.O. Beograd, vlasnik licence brenda Shell u Srbiji, nastavlja dinamično širenje u regionu otvaranjem četvrte benzinske stanice. Nova benzinska stanica otvorena je u Valjevu\nKompanija Coral SRB D.O.O. Beograd, vlasnik licence brenda Shell u Srbiji, nastavlja dinamično širenje u regionu otvaranjem četvrte benzinske stanice. Nova benzinska stanica otvorena je u Valjevu\n408 1 minut čitanja\nKompanija Coral SRB D.O.O. Beograd, vlasnik licence brenda Shell u Srbiji, nastavlja dinamično širenje u regionu otvaranjem četvrte benzinske stanice. Nova benzinska stanica otvorena je u Valjevu, u ulici Vladike Nikolaja, dok preostale tri benzinske stanice u Srbiji rade od 2018. godine i nalaze se na autoputu E-70 kod Adaševaca, u ulici Jurija Gagarina 40B na Novom Beogradu, kao i u Novom Sadu. Na osnovu podataka iz 2019. godine, sva tri prodajna mesta su stabilizovala poslovanje i povećala obim prodaje.\nU isto vreme, Coral SRB D.O.O. Beograd ima još sedam benzinskih stanica u izgradnji, koje će početi sa radom 2020. godine, što će kompaniji obezbediti značajan podsticaj na srpskom tržištu.\nVeć od prve faze razvoja benzinskih stanica, potrošači imaju na raspolaganju premium goriva iz porodice V-Power, Shell V-Power 98-oktanski benzin (BMB 98) i Shell V-Power dizel. Pored toga, u toku ove godine počinje se sa upotrebom Euroshell kartice za međunarodne i domaće kupce, kao i Taxi kartice, programa namenjenog profesionalnom taksisti, putem kojeg može ostvariti popust prilikom gotovo svake kupovine premium V-Power goriva.\nPrva sednica Gradske izborne komisije Valjeva


VLADA KS: VELIKO INTERESOVANJE ZA ZAMJENU PEĆI NA ČVRSTA GORIVA | Hayat.ba\nIz Vlade Kantona Sarajevo su saopćili da postoji velika zainteresovanost građana za subvencioniranje zamjene peći na čvrsta goriva. Objavili su najčešća pitanja građana o ovom projektu.\nPodsjetili su da je javni poziv namjenjen vlasnicima individualnih stambenih objekata za subvencioniranje kupovine certificiranih peći, kotlova i toplotnih pumpi. Napomenuli su da je riječ o pilot projektu objavljenom 4. januara i da će ostati otvoren do 15. februara do 17 sati.\nFinansira ga kantonalna vlada, a objavljen je u saradnji s Ministarstvom komunalne privrede, infrastrukture, prostornog uređenja, građenja i zaštite okoliša. Dio je projekta “Zeleni ekonomski razvoj” koji finansira Vlada Švedske, a implementira UNDP u Bosni i Hercegovini.\nPravo učešća na javnom pozivu imaju, kako su saopćili, vlasnici individualnih stambenih objekata na području Kantona Sarajevo upisanih u zemljišne knjige koji za grijanje koriste kotlove i peći na čvrsta goriva – ugalj i ogrjevno drvo.


RT: Iran odbacio Trampove izmene nuklearnog sporazuma i osudio nove sankcije\nRT: Iran odbacio Trampove izmene nuklearnog sporazuma i osudio nove sankcije\nNove sankcije kojima Vašington cilja iranske kompanije i zvaničnike su u suprotnosti sa međunarodnim pravom, a sve "popravke" sporazuma o nuklearnoj energiji biće odbačene, saopštilo je Ministarstvo spoanih poslova Irana.\nU saopštenju koje je objavila državna agencija IRNA, Ministarstvo je saopštilo da Teheran neće prihvatiti nikakve izmene u Zajedničkom sveobuhvatnom planu akcije (nuklearni sporazum), "ni sada ni u budućnosti", ističući da neće "preduzimati nikakve mere van svojih obaveza" koje su propisane sporazumom.\nUvođenje sankcija jednom od zvaničnika, šefu pravosuđa Sadeku Amoliju Laridžaniju, "prelazi crvenu liniju međunarodne diplomatije i protivi se osnovnim principima međunarodnog prava, te krši bilateralne i međunarodne obaveze SAD" i izazvaće "odgovarajuću reakciju" Irana, navedeno je u saopštenju Ministarstva spoanih poslova.\nfoto: Morteza Nikoubazl © / Reuters/ vostok.rs\nGeneralni sekretar UN-a osudio stvaranje separatističke vojske na Kosovu\nGeneralni sekretar UN-a Antonio Gutereš je zabrinut objavom usvajanja od strane samoproglašene Skupštine Kosova tri zakona o stvaranju vojske, saopštila pres služba predsednika ove svetske organizacije. "Generalni\nAustralija priznala Jerusalim za glavni grad Izraela\nAustralija je zvanično priznala Zapadni Jerusalim kao prestonicu Izraela, ali neće odmah premestiti tamo svoju ambasadu, izjavio je danas australijski premijer Skot Morison. &bdq\nAmerički „prijatelji“: Stvaranje vojske suverena odluka Vlade Kosova\nSavetnik američkog predsednika za nacionalnu bezbednost Džon Bolton rekao je na sastanku sa slovenačkim ministrom spoljnih poslova Mirom Cerarom da Srbija i Kosovo "treba da postignu sporazum što je...\nSAD će i dalje nastupati sa EU rema Rusiji kao „jedinstveni front“\n"SAD pozdravljaju odluku Evropske Unije o Ukrajini i „Severnom toku 2“, kao i o produženju sankcija Rusiji i obećavaju da će i dalje nastupati kao „jedinstveni front“ sa evropljanima",...\nČlanice Saveta bezbednosti UN sastaće se u ponedeljak kako bi razgovarale o pitanju formiranja vojske Kosova, saopštio je izvor iz ruske delegacije za RIA Novosti uz napomenu d\nDonjecka Narodna Republika dobila novog premijera\nPompeo: Tramp želi da pronađe put za unapređenje odnosa s Rusijom\nJapan spreman da proširi saradnju s Rusijom u svim oblastima\nPutin i Makron razgovarali o situaciji u Siriji i Ukrajini\nI Solomonska Ostrva povukla priznanje Kosova\nU Parlamentu EU pripremili rezoluciju kojom se zahteva obustavljanje „Severnog toka 2“\nRT: Rusija ima 60 dana da se vrati poštovanju Sporazuma ili SAD izlaze - Pompeo


Majstorski kurs Marka Ferinija za mlade igrače u Srbiji\nKultura Autor:Jelena Koprivica01. jan. 202111:41 > 11:58\nMarko Ferini na majstorskoj radionici Foto:promo/nacionalna fondacija za igru\nJedan od vodećih evropskih pedagoga klasičnog baleta, maestro Marko Ferini iz Italije održaće u Beogradu majstorski kurs od 13. do 18. januara, saopštili su organizatori iz Nacionalne fondacije za umetničku igru.\nKurs italijanskog igrača i pedagoga namenjen je različitim uzrastima učenika koji pohađaju profesionalne baletske škole u Srbiji, kao i mladim igračima, precizira se u saopštenju Nacionalne fondacije za igru.\nMarko Ferini Foto:promo/nacionalna fondacija za igru\nUčenik čuvene primabalerine Teatra milanske Skale Lilijane Kozi, Marko Ferini je pedagog renomiranih italijanskih škola među kojima su Akademija Teatra milanske Skale i Nacionalna akademija igre u Rimu, kao i kompanije Aterballetto iz Ređo Emilije, podsećaju iz NFI.\nOvaj igrač i pedagog čest je gost evropskih trupa i baletskih škola i član žirija mnogobrojnih baletskih takmičenja, a već četvrti put dolazi u Beograd kako bi radio sa talentima iz cele Srbije.\nFerini će svakodnevno voditi časove klasičnog baleta i repertoara u salama Baletske škole Nacionalne fondacije za igru u Beogradu, a predviđeno je da grupe budu podeljene na početnike, u koji ulaze deca od 9-12 godina, potom srednji nivo (13-15 godina) i napredni-profesionalni nivo (16-20 godina).\nMarko Ferini na majstorskom kursu Foto:promo/nacionalna fondacija za igru\nCilj predstojećeg kursa jeste da približi nove metode i informacije iz oblasti pedagogije klasičnog baleta, kao i da omogući saradnju i kontakte između mladih igrača iz Srbije i evropskih baletskih pedagoga, škola i kompanija, poručuju iz Nacionalne fondacije za igru.\nkursMarko FeriniNacionalna fondacija za igru